ئەنجومەنی ئاسایشی نیشتمانی ئێران بۆ یەكێتی: ریفراندۆم دەبێتە هۆی لاوازی كورد‌و زیادبوونی فشارەكان - Kirkuknow\nئەنجومەنی ئاسایشی نیشتمانی ئێران بۆ یەكێتی: ریفراندۆم دەبێتە هۆی لاوازی كورد‌و زیادبوونی فشارەكان\nتاران، 17-7-2017، كۆبوونەوەی ئەمینداری ئەنجومەنی ئاسایشی نیشتمانی ئێران‌و وەفدی یەكێتی فۆتۆ: میدیاكانی ئێران\nعەلی شەمخانی، ئەمینداری ئەنجومەنی باڵای ئاسایشی نیشتمانی ئێران جەختیكردەوە لەوەی ئەنجامدانی ریفراندۆم، دەبێتە هۆی لاوازی‌و گۆشەگیركردنی كورد، فشارەكانیش زیاتر دەكات.\nئەو هەڵوێستەی ناوبراو ئەمڕۆ دووشەممە 17-7، لە كۆبوونەوەیەكدا هات لە تاران لەگەڵ وەفدێكی باڵای یەكێتی نیشتمانی كوردستان بە سەرۆكایەتی كۆسرەت رەسوڵ، جێگری سكرتێری گشتی‌و ژمارەیەك ئەندامی مەكتەبی سیاسی‌و سەركردایەتی ئەو حزبە، بەپێی ئاژانسی مێهری ئێران.\nبەرپرسەكەی ئێران بە وەفدی یەكێتی راگەیاندووە، ریفراندۆمی سەربەخۆیی لە هەرێمی كوردستان دەبێتە هۆی پەراوێزكەوتن‌و گۆشەگیركردن‌و فشار لە سەر كوردەكانی عیراق.\nشەمخانی جەختیكردۆتەوە “ریفراندۆم دەبێتە هۆی لاوازبوونی كورد‌و كوردستان، بەگشتی هەموو وڵاتی عیراق”، ئەوەشی رونكردۆتەوە “عیراقی ئەمن‌و یەكگرتوو، دابینكاری ئاسایشی جێگیر، بەردەوام پێشكەوتنی ئەم وڵاتە بووە‌و دەبێ وڵاتانی دۆستی عێراق، پشتیوانی لەم هەڵوێستە بكەن”.\nشاندی باڵای یەكێتی نیشتمانی كوردستان، بە سەرانێكی فەرمی لە كۆماری ئیسلامی ئێرانە بۆ تاوتوێكردنی چەند پرسێكی تایبەت بە هەرێم‌و ئەو وڵاتە، یەكێك لە تەوەرەكانیش ئەنجامدانی ریفراندۆمی هەرێمە.\nسلێمانی، 13-7-2017، كۆبوونەوەی مەكتەبی سیاسی یەكێتی بەسەرپەرشتی كۆسرەت رەسوڵ فۆتۆ: راگەیاندنی یەكێتی\nیەكێتی 13-7و لە دوایین كۆبوونەوەی مەكتەبی سیاسیدا، بڕیاریدا پابەندی ریفراندۆم بێت لەسەر بنەمای كاراكردنەوەی پەرلەمان‌و لەرێی وەفدێكیشەوە، گفتوگۆ ئەو پرۆسەیە‌و چەند پرسێك لەگەڵ وڵاتانی هەرێمی بكات.


وه‌زیری ده‌ره‌وه‌ی ئه‌ڵمانیا سه‌ردانی هه‌ولێر ده‌كات\nبڕیاره سیگمار گابریڵ، وه‌زیری ده‌ره‌وه‌ی ئه‌ڵمانیا، ئێواره‌ی ئه‌مڕۆ سه‌ردانی هه‌ولێر بكات و له‌گه‌ڵ به‌رپرسانی باڵای هه‌رێمی كوردستان كۆببێته‌وه.\nبه گوێره‌ی زانیارییه‌كان، ئه‌مڕۆش وه‌زیری ده‌ره‌وه‌ی ئه‌ڵمانیا، له‌گه‌ڵ حه‌یده‌ر عه‌بادی، سه‌رۆك وه‌زیرانی عێراق له به‌غدا كۆبووه‌وه و باسییان له ره‌وشی مووسڵ و چۆنیه‌تی ئاوه‌دانكردنه‌وه‌ی ئه‌و شاره كردووه له دوای كۆنتڕۆڵكردنه‌وه‌ی له ده‌ست له چه‌كدارانی داعش.\nچاوه‌ڕوان ده‌كرێت، وه‌زیری ده‌ره‌وه‌ی ئه‌ڵمانیا، له چوارچێوه‌ی سه‌ردانه‌كه‌یدا بۆ هه‌رێمی كوردستان، راوێژكاره سه‌ربازییه‌كانی ئه‌ڵمانیا به‌سه‌ربكاته‌وه، كه بۆ مه‌شق و راهێنانی سه‌ربازی به هێزی پێشمه‌رگه، له هه‌رێمی كوردستانن.\nئه‌ڵمانیا یه‌كێكه له وڵاتانی ئه‌ندام له هاوپه‌یمانی نێوده‌وڵه‌تی دژی داعش و له‌و چوارچێوه‌یه‌ش، هاوكاری سه‌ربازی راسته‌وخۆی هێزی پێشمه‌رگه‌ی كوردستانی كردووه و به‌بێ گه‌ڕانه‌وه بۆ به‌غدا، هاوكارییه سه‌ربازییه‌كان ره‌وانه‌ی هه‌ولێر ده‌كات.\nدیارترین ئه‌و هاوكارییانه‌شی ئه‌و وڵاته پێشكه‌شی پێشمه‌رگه‌ی كردووه، چه‌كی دژه تانكی میلان بووه، كه به گوێره‌ی فه‌رمانده سه‌ربازییه‌كان، رۆڵێكی یه‌كلاییكه‌ره‌وه‌ی هه‌بووه له به‌ره‌نگاربوونه‌وه و ته‌قاندنه‌وه‌ی ئۆتۆمبێله بۆمبڕێژكراوه‌كانی داعش.\nسیگمار گابرێل، له دایكبووی ساڵی 1959یه و له رۆژی 27ی كانوونی دووه‌م/ یه‌نایه‌ری 2017، پۆستی وه‌زاره‌تی ده‌ره‌وه‌ی ئه‌ڵمانیا وه‌رگرت، كه پێشتر فرانك واڵته‌ر شتاینمایه‌ر له‌و پۆسته‌دا بوو و ئێستا بووه‌ته سه‌رۆكی ئه‌ڵمانیا.\n06 پارتی به‌جیا به‌شداریی هه‌ڵبژاردن ده‌كات


بانگهێشتی 51 وڵات ده‌كرێت بۆ چاودێریكردنی هه‌ڵبژاردنی عێراق\nکۆمیسیۆنی باڵای سەربەخۆی هەڵبژاردنەکان لە عێراق رایگەیاند، لە هەڵبژاردنی رابردووی ئه‌نجومه‌نی نوێنه‌رانی عێراق لە ساڵی 2018دا 175 هەزار کەس چاودێریی پرۆسەکەیان دەکرد، بەڵام لەم هەڵبژاردنە پێشبینی دەکەین ژمارەی چاودێرە نێودەوڵەتییەکان و چاودێرانی پارت و لایەنە سیاسییەکان و رێکخراوە نێوخۆییەکان زیاتربن.\nعیماد جەمیل موحسین، ئەندامی فەرمانگەی راگەیاندن لە کۆمیسیۆنی باڵای سەربەخۆی هەڵبژاردنەکان لە عێراق، راگەیاند، "تاوەکو ئێستا رێکخراوی نەتەوە یەکگرتووەکان بەڵێنی داوە 130 چاودێری خۆی رەوانەی عێراق بکات بۆ چاودێریکردنی پرۆسەی دەنگدان لە هەڵبژاردنی پێشوەختەی ئه‌نجومه‌نی نوێنه‌رانی عێراق، هاوکات یەکێتی ئەوروپاش بەڵێنیداوە بە 100 چاودێری خۆی چاودێری پرۆسەکە بکات، بەڵام ئێمە پێشبینی دەکەین چاودێری زیاتر رەوانە بکەن، هەروەها بانگهێشتنامەمان بۆ 51 وڵات و کۆمکاری عەرەبی و 25 رێکخراو ناردووە بۆئەوەی چاودێر بنێرن بۆ چاودێریکردنی پرۆسەی هەڵبژاردن کە لە مانگی داهاتوودا بەڕێوەدەچێت".\nناوبراو وتیشی، "لە هەڵبژاردنی رابردووی پەرلەمانی عێراق لە ساڵی 2018دا 175 هەزار کەس چاودێریی پرۆسەکەیان دەکرد، بەڵام لەم هەڵبژاردنەدا پێشبینی دەکەین ژمارەی چاودێرە نێودەوڵەتییەکان و چاودێرانی پارت و لایەنە سیاسییەکان و رێکخراوە نێوخۆییەکان زیاتر بن، چونکە بازنەکانی هەڵبژاردن بچووکتر کراون و بۆ زیاتر لە چوار هێندە زیادبوون".\nعیماد جەمیل موحسین باسی لەوەش کرد، "لەم هەڵبژاردنە چاوەڕوانکراوەی ئه‌نجومه‌نی نوێنه‌رانی عێراقدا 55 هەزار و 41 وێستگەی دەنگدان هەن، لە هەر وێستگەیەکیش کۆمیسیۆن رێگە بە پێنج چاودێر دەدات چاودێریی پرۆسەی هەڵبژاردن بکەن؛ بۆیە دەرگا کراوەیە بۆ ژمارەیەکی زۆر چاودێر، ئەگەریش لە هەر وێستگەیەک دوو چاودێر هەبن ئەوا ژمارەیان لە ئاستی عێراق دەگاتە زیاتر لە 110 هەزار چاودێر، کە لە کۆتایی پرۆسەی دەنگدانی گشتی لە هەر وێستگەیەک تێکڕای ئەنجامەکانیان رادەست دەکرێت".\nلەم هەڵبژاردنەدا 3249 بەربژێر بەشدارن؛ بەشێکیان سەربەخۆ و بەشێکی دیکەشیان بەربژێری 21 هاوپەیمانی و 109 پارت و لایەنی سیاسین، ئەو بەربژێرانەش رکابەری بۆ بەدەستهێنانی 329 کورسیی پەرلەمانی عێراق دەکەن.


فازڵ میرانی: پێكەوەژیان و یەكترقبووڵكردن لە سیفەتە هەرە بەرزەكانی گەلی كوردستانە\n2019-10-07 [12:26 PM]\nسكرتێری مەكتەبی سیاسیی پارتی دیوكراتی كوردستان، لە دیداریدا لەگەڵ شاندێكی هاوپەیمانیی نیشتمانی و دادپەروەری، رایگەیاند كە جیاوازیی بیری سیاسی و ئایینی و نەتەوەیی، جوانییەكی بە كوردستان بەخشیوە و پێكەوەژیان و یەكترقبووڵكردن لە سیفەتە هەرە بەرزەكانی گەلی كوردستانە.\nفازڵ میرانی، سكرتێری مەكتەبی سیاسیی پارتی دیوكراتی كوردستان، ئەمڕۆ دووشەممە لە مەكتەبی سیاسی لە پیرمام، پێشوازی لە شاندێكی هاوپەیمانیی نیشتمانی و دادپەروەری بە سەرۆكایەتیی د. ئارام قادر سەرۆكی هاوپەیمانیی نیشتمانی كرد.\nلە دانشتنێكدا كە مەحموود محەمەد و جەعفەر ئیبراهیم و رێبوار یەڵدا ئەندامانی مەكتەبی سیاسی و عەلی حوسێن بەرپرسی ئۆفیسی پەیوەندییەكانی كوردستانی و نیشتمانیی پارتی لەلایەن پارتییەوە ئامادەی بوون و لەلایەن هاوپەیمانیی نیشتمانییشەوە سەرگوڵ قەرەداغی و ئاشتی ستار و كاروان حەمە ساڵح، ئەندامانی ئەنجومەنی سیاسی ئامادە بوون، فازڵ میرانی وێڕای بەخێرهێنانی شاندی میوان، تیشكی خستە سەر رەوشی ئەمڕۆی كوردستان و عێراق و ناوچەكە و دووپاتی كردەوە، كە جیاوازیی بیری سیاسی و ئایینی و نەتەوەیی، جوانییەكی بە كوردستان بەخشیوە و پێكەوەژیان و یەكترقبووڵكردن لە سیفەتە هەرە بەرزەكانی گەلی كوردستانە.\nمیرانی هەروەها جەختی كردەوە، كە پارتی دیموكراتی كوردستان هەر لە ساڵی 1991 تا ساڵی 2003 هەموو هەوڵەكانی خستبووە گەڕ تا ئەمەریكاییەكان پارتە ئیسلامیەكانی كوردستان نەخەنە لیستی تیرۆرەوە و گوتیشی: "لەوەدا سەركەوتوو بووین و دەبێت هێزە سیاسییەكانی كوردستان و ناوچەكە دەست لە بیركردنەوە لە سڕینەوەی بەرامبەر بەردەن و، پێكەوەژیان و رێزگرتن لە بیر و باوەڕی بەرامبەر لە سەرووی هەموو شتێك بێت و ببێتە فەرهەنگ لەناو كۆمەڵگای ئێمەدا".\nسكرتێری مەكتەبی سیاسیی پارتی ئاماژەشی دا، پەرەپێدانی پەیوەندیی دووقۆڵی لە نێوان هەردوولادا جێگای خۆشحاڵیی پارتییە و پەرەپێدان و بەرەوپێشبردنی ئەركی هەردوولایە.\nلەلای خۆیەوە، د. ئارام قادر، سەرۆكی هاوپەیمانیی نیشتمانی و دادپەروەری، سوپاسی مەكتەبی سیاسیی پارتی كرد بۆ رەخساندنی ئەم دیدارە و پێشوازیكردنیان و جەختی كردەوە، كە دامەزراندنی هاوپەیمانیی نیشتمانی و دادپەروەری، بۆ خزمەتكردنی حكوومەت و گەلی كوردستان بووە و لەسەر بنەمای مرۆڤ سەنتەر دامەزراوە.\nد. ئارام هەروەها دووپاتی كردەوە، كە هاوپەیمانیی نیشتمانی و دادپەروەری فاكتەرێكە بۆ سەقامگیریی ئەمنی و كۆمەڵایەتیی كوردستان و دەبێ لە پرسە نیشتمانییەكاندا هاوهەڵوێست و یەكگرتوو بین و بە خاڵە هاوبەشەكان كار بكەین و كار لەسەر خاڵە ناهاوبەشەكان بكەین تا لە خاڵێك بە یەكتر بگەین.\nناوبراو هیواشی خواست پەیوەندییەكان لە نیوان هەردوولادا بەرەو پێشتر بڕۆن و لە خزمەتی گەلی كوردستان و پروسەی سیاسیدا بێت.


نوسەرێکی ئەمریکی نامەیەک بۆ لەیلا گوڤەن دەنێرێت | ROJnews\nنوسەرێکی ئەمریکی نامەیەک بۆ لەیلا گوڤەن دەنێرێت\nپێنجشەممە, 17 ينا 2019 - 16:51\nڕۆژنیوز - سۆما پێنجوێنی\nئانگەلا داڤیس، نوسەر و چالاکوانی ئەمریکی، نامەیەکی کراوەی بۆ لەیلا گوڤەن نارد، کە ٧١ ڕۆژە لە مانگرتنی بێ سنوردایە، داڤیس لە نەمەکەدا ئاماژەی بەوە کردووە، ئۆجالان بەردەنگی (مخاتب)ی سەرەکی کێشەی کوردە لە تورکیا و دەڵێت: لە مژاری گۆشەگیریی سەر ئۆجالاندا پێویستە هاودەنگی لەیلا گوڤەن بین.\nد.ئانگەلا داڤیس، نوسەر و ئەکادیمسیۆن و چالاکوان، هەروەها یەکێک لە ناسراوترین زیندانیانی سیاسی ئەمریکایە، نامەیەکی کراوەی بۆ لەیلا گوڤەن، هاوسەرۆکی کۆنگرەی کۆمەڵگەی دیموکراتی (DTK) و پەرلەمانتاری جولەمێرگی پارتی دیموکراتی گەلان (HDP)نارد، نامەکە لە ڕۆژنامەی نیۆرک تایمزی ئەمریکیدا بە سەردێڕی "لەیلا گوڤەن، کە لە زیندانەکانی تورکیا لە مانگرتندایە، ئازاد بکەن" بڵاو کرایەوە.\n"گۆشەگیریی سەر ئۆجالان شەرمەزار دەکەم"\nد.ئانگەلا داڤیس لە نامەکەیەدا نوسیویەتی: "لەیلا لە ڕابدوودا خۆی فیدای تێکۆشانی دژی پێشێلکردنی مافەکانی مرۆڤ کردووە و ئێستاش بۆ پرۆتەستۆکردنی گۆشەگیریی سەر ئۆجالان و زیندانیانی سیاسی کورد لە تورکیا گیانی خۆی فیدا دەکات، گوڤەن لە دنیادا بۆتە سەرچاوەی ئیلهام بۆ ئەو مرۆڤانەی باوەڕیان بە ئازادیی، ئاشتی و عەدالەت هەیە، لەگەڵ هەموو ئەو کەسانەدام کە پشگیریی دەکەن و گۆشەگیریی سەر ئۆجالان شەرمەزار دەکەم. "\n"بە هەزارانی وەک لەیلا گوڤەن زیندانی کراون"\nد. داڤیس لە بەشێکی دیکەی نامەکەیدا دەڵێت: "بە هەزاران هاوسەرۆکی دەتەکە و هەدەپەی وەک لەیلا گوڤەن لە پشت دەرگا ئاسنەکانەوە زیندانی کراون، گەورەترین تەڤگەری ئازادیی ژنان لە تورکیا کە کۆنگرەی ئازادی ژن بوو، لە لایەن دەوڵەتەوە داخراوە و زۆربەی چالاکوانان دەستگیرکراون، لەدوای کۆتاییهێنان بە قۆناغی ئاشتی لە ساڵی ٢٠١٥ دا هەموو ئەو کەسانەی لە بەرامبەر کوشتنەکانی هاوڵاتیانی کورد لە لایەن سوپای تورکیاوە دەنگیان بەرز دەکردەوە، بێ جیاوازی بە ڕەنگی جیا جیا تاوانبار کران و وەک تاوانبار ڕاگەیەندران".\nد.ئانگەلا داڤیس، کە لە ساڵانی ١٩٧٠ دا لە بەرامبەر بارودۆخی زیندان لە ئەمریکا مانی لە خواردن گرتبوو، سەبارەت بە پێشێلکارییەکانی زیندانەکانی تورکیا بەرامبەر لەیلا گۆڤەن، نوسیویەتی: "ئێمە کە لە زیندانەکانی ئەمریکادا بڵاوبوونەوەی گشتگیریی پیشەسازیمان شەرمەزار دەکرد، لە ژنانی گیراوی سیاسی کورد بەتایبەت هەڵوێستی بوێرانە و بەرخۆدانی ئەو ژنە کوردانەی لە تورکیادا و لە زیندانەکانی هاوشێوەی ئەمریکادا بەرخۆدانیان دەکرد، بە ساڵان بوونە هێزی بوێریی بۆ ئێمە".\n"لەیلا گۆڤەن دەبێت ئازاد بکرێت"\nداڤیس لە نامەکەیدا باس لە ڕۆڵی کەسایەتی ئۆجالان دەکات لە بە ناوەندکردنی ژنان لە یەکسانی و تێکۆشاندا و ئاماژە بە سەرەکی بوونی کارەکتەرەکەی دەدات لە پرسی کوردا، ئەو دەڵێت: "دەبێت هاودەنگی لەیلا گوڤەن بین لەو پڕۆژەیەدا کە سەبارەت بە ئۆجالان خستویەتییەڕوو و چالاکی بۆ دەکات، پێویستە لەیلا گوڤەن و سیاسیە هەڵبژێردراوەکانی دیکە بۆ پەرلەمان ئازاد بکرێن".\nئانگەلا داڤریس لە ئەمریکا و لە سەردەمی ڕیچارد نیکسۆن دا بە تاوانی تیرۆریست بوون و ئەندامبوون لە ڕێکخراوی "بەورە ڕەشەکان" دەستگیرکرا بوو، داوای لە سێدارەدانی دەکرا، دوای ناڕەزاییەکانی ڕای گشتی ئازاد کرا، ئێستا وەک ناسراوترین گیراوی سیاسی ئەمریکا بەناو دەکرێت، وەک ئەکادیمیسیۆنێکیش زۆر کاری دیاری دەربارەی مافی ڕەشپێستەکان و چالاکی فێمێنیستی و سیستەمی زیندانەکانی ئەمریکا کردووە.


هێزەکانی ئاژانسی دژە تیرۆریزمی عێراق لە تەنیشت 'بەرپرسێکی راکێشانی منداڵان'ی داعش لە فەلوجە راوەستاون دوای دەستگیرکردنی لە 29 تشرینی دووەم. [خاوەنی وێنە: ئاژانسی دژە تیرۆریزم]\nبە بەدووکەوتنی چەکدارانی "دەوڵەتی ئیسلامی" (داعش) و هەڵوەشاندنەوەی شانە و تۆڕەکانیان، هێزەکانی عێراق بەردەوامن لە هێشتنەوەی فشار لەسەر گروپەکە و رێگریکردن لە خۆڕێکخستنەوەی.\nئەندامێكی لیژنەی ئەمنی و بەرگری له پەرلەمان، كه‌تاح نەجمان ریکابی وتی داعش چەندین چەکداری لەم ساڵانەی دواییدا لەدەستدا، دۆخێک کە لە کەمبوونەوەی چڕیی هێرشەکانیدا دەردەکەوێت.\nبە دیارونای وت لەگەڵ کەمبوونەوەی ژمارەی ئەندامانی گروپەکە، بەهەموو شێوەیەک هەوڵی ئەوە دەدات سەرنجی ئەندامانی نوێ بۆ لای خۆی رابکێشێت.\nوتی بەتایبەتی سەرنجیان خستۆتە سەر خێزانی ئەو چەکدارانەی داعش کە کوژراون و کوڕەکانیان رادەکێشن بە پێبەخشینی هاوکاری دارایی و هەوڵدەدەن ئایدیۆلۆژیا تووندەکەیان بخنە نێو مێشکیانەوە.\nهێزە ئەمنییەکان بەشداردەبن لە ئۆپەراسیۆنێکی دەستگیرکردنی شانەکانی داعشدا لە پارێزگای نەینەوا، 3 ئازار. [خاوەنی وێنە: وەزارەتی بەرگری عێراق]\nوتی کوڕانی گەنج بە پارە هاندەدەرێن بچنە ریزی گروپەکەوە، یان گوشار دەخرێتە سەر خێزانەکانیان بۆ ناردنیان لەڕێی هەڕەشە و تۆقاندنەوە. بەتایبەتی ئەمە لە ناوچە دوورەدەستەکان روودەدات، ئەو شوێنانەی هێشتا مۆڵگەکانی پاشماوەکانی داعشیان لێیە.\nلە تشرینی یەکەمدا، هەواڵگریی سەربازیی عێراق شەش پیاوی لە کەرکوک و ئەنبار و بەغدا دەستگیرکرد کە بەشێوەیەکی چالاک بەناو "گەرەنتییەکان"یان دابەشدەکرد -- برە پارەیەک وەک هاوکاری لە دەدرا بە خێزانەکانی داعش و بۆ هاندانی کوڕەکانیشیان تا بچنە ریزەکانی گروپەکەوە.\nلە تشرینی یەکەمدا، ئاژانسی دژە تیرۆریزم دەستگیرکردنی ئەندامێکی داعشی راگەیاند کە منداڵانی رادەکێشا بۆ نێو ریزەکانی داعش لە فەلوجە.\nئاژانسی دژە تیرۆریزم رایگەیاند کە "بەردەوامدەبین لە بڕینی سەرچاوەکانی تووندڕەوان، کە بریتین لە پاشماوەی سەرکردە شکستخواردووەکانی داعش کە هەوڵدەدەن بنکەیەکی تیرۆریستی دابمەزرێنن لەڕێی فریودانی منداڵانەوە بۆ جێبەجێکردنی ئەجەندا تیرۆریستییەکەیان".\nبەڵێنیدا ئەو شانانە و "ئایدیۆلۆژۆیا تەکفیرییەکانیان" بنەبڕبکات.\nشارەزایەکی بواری هەواڵگری، فازڵ ئەبو رەغیف بە دیارونای وت ژمارەیەکی کەم چەکداری داعش هەن لەئێستادا، لە مەزەنە دەکرێت کەمتر بێت لە 3,000 چەکداری داعش لە دۆڵ و بیابان و ناوچە نائاوەدانەکانی عێراق.\nوتی ئەو چەکدارانە دووچاری چەندین بەربەست و سەختی دەبنەوە، لەنێویاندا بێتوانایی راکێشانی ئەندامانی نوێ و پشتیوانیی خەڵک.\nئەبو رەغیف وتی: "رووپۆشەکەیان لادراوە، هەموو ئەو کەس و لایەنانەی پێشتر بە قسە و بیرۆکەکانیان فریویانخواردووە راستییەکانیان بۆ ئاشکرابووە و چیتر پشتیوانییان ناکەن."\nوتی دانیشتوانی ئەو ناوچانەی پێشتر داعش کۆنتڕۆڵی کردبوون مامەڵەی گروپەکە بە دوژمنکارانە لەقەڵەمدەدەن و سوپاس بۆ چاودێریی وردی دانیشتوانی ناوچەکە، هێزە ئەمنی و هەواڵگرییەکان زیاتر توانیویانە دزەبکەنە نێو پێگەکانی داعشەوە.\nوتیSi لە سێ مانگی رابردوودا، ژمارەیەک شانەی تیرۆریستی هەڵوەشێنراونەتەوە، لەنێویاندا شانەیەکی نوستووی 15 ئەندامی کە لە نەینەوا ئاشکراکران لە ناوەڕاستی تشرینی دووەمدا.\nوتی ئەو شانەیە چالاکانە ئەندامی نوێی بۆ ریزەکانی گروپەکە رادەکێشا و پلانیان بۆ هێرشکردن دادەنا.\nهەڵوەشاندنەوەی هەوڵەکانی راکێشانی ئەندامانی نوێ\nئەبو رەغیف وتی چاودێریکردنی تۆڕە کۆمەڵایەتییەکان و لابردنی هەژمارە تووندڕەوەکان کاریگەریی پڕوپاگەندەی داعشیان سنووردار کردووە و هەوڵەکانی گروپەکەیان هەڵوەشاندۆتەوە بۆ بەلاڕێدابردن و راکێشانی ئەندامان و بەدەستهێنانی متمانەی پیاوانی گەنج.\nوەزارەتی ناوخۆ لە 11 تشرینی دووەم رایگەیاند کە دەیان ماڵپەڕیان داخستووە بەهۆی ئەوەی هانی تووندوتیژی و رقوکینەیان دەدا.\nشرۆڤەکاری ئەمنی محەمەد روبەیعی ئاماژەیکرد بەوەی زیادبوونی هەوڵە ئەمنی و هەواڵگرییەکان بە ئاڕاستەی کۆتاییهێنانە بە هەڵمەتەکانی راکێشانی ئەندامانی داعش کە ئامانج لێی منداڵ و لاوانن، ئینجا بە شێوەیەکی راستەوخۆ بێت یان لەڕێی ئینتەرنێتەوە.\nبە دیارونای وت هەوڵە بەردەوامەکانی بەدووکەوتنی تۆڕەکانی راکێشانی ئەندامان و بەئامانجکردنی چالاکییەکانیان، دەروازەگەلێکی زۆر دەکەنەوە، کە لە دەرئەنجامدا داعش کێشەی دەبێت لە زیادکردنی ژمارەی ئەندامانیدا.\nبەهۆی ئەم هۆکارەوە، گروپەکە تاکتیکەکانی خۆی گۆڕیوە و پشت بە چالاکییەکانی "گورگی تەنیا" دەبەستێت بۆ ئەنجامدانی هێرشی بچووک و کەمکردنەوەی هێرشە خۆکوژییەکان، بۆئەوەی ئەو چەکدارانەی کە هەینی لەدەستیان نەدات.\nوتی پێشکەوتنی دەزگای ئەمنی و گەشەسەندنی توانای ئاشکراکردنی شانە نوستووەکان و ئەو لایەنانەی سپۆنسەری و هاوکاریی دارایی پێشکەشی تیرۆریزم دەکەن هاوکاربوون لە بەردەوام چاودێریکردنی داعش و سنووردارکردنی هێزەکەیدا.\nوتی: "بەڵام هێشتا زووە بۆئەوەی دڵنیابین لەوەی مەترسییەکە بەتەواوی نەماوە" و ئاماژەیکرد بۆ ئەوەش کە گروپەکە بەردەوامە لە ئەنجامدانی هێرشەکانی لە پارێزگاکانی دیالە و ئەنبار و سەڵاحەدین، تەنانەت لە دەوروبەری بەغداش.\nوتیشی بنبڕکردنی مەترسییەکانی پێویستی بە رووبەڕووبوونەوەی چڕی پاشماوەکانی داعشە و بۆ بونیادنانی پەیوەندییەکی ئەرێنیانە و دروستکردنی پردی متمانە لەگەڵ دانیشتوانی ناوچەکە بۆ پشتیوانیکردنی ئەو هەوڵانە.


وەزارەتی دارایی مەرجەکانی دابەزاندنی نرخی دۆلاری بەرامبەر دینار ئاشکراکرد\n40136 جار خوێندراوەتەوە\nئەندامێکی پەرلەمانی عێراق رایگەیاند، وەزیری دارایی سێ مەرجی زۆربونی پارە و باشترکردنی باری ئابوری و یاسای پاراستنی سامانی نیشتیمانی بۆ دابەزاندنی نرخی دۆلار بەرامبەر دیناری عێراقی ئاشکرا کردووە.\nئەمڕۆ سێشەممە، جاسمی عەلەوی ئەندامی فراکسیۆنی دەوڵەتی یاسا لە پەرلەمانی عێراق رایگەیاند، علی عبدولئەمیر عەلاوی وەزیری دارایی سێ مەرجی دیاری کردووە بۆ بەرزکردنەوەی بەهای دینار و و گەراندنەوەی بەرامبەر دۆلاری ئەمریکی بۆ ئەو نرخەی لە رابردوودا هەیبووە.\nڤیدیۆ.. ساتی تەقەکردن لە ئەمریکا و کوژرانی پێنج کەس لە ئاهەنگی رۆژی سەربەخۆییدا\nئاماژەی بەوەشدا، زۆربونی پارە و باشترکردنی باری ئابوری دوای ئەنجامدانی چاکسازی پێویست، دانانی یاسای نوێ بۆ پاراستنی سامانی نیشتیمانی وەک نەو، سێ مەرجی سەرەکین بۆ بەرزکردنەوەی بەهای دینار بەرامبەر دۆلار.\nجاسم عەلەوی باسی لەوەشکرد، مەرجەکانی وەزیری دارایی بۆ بەرزکردنەوە و گەراندنەوەی نرخی دینار بەرامبەر دۆلار بۆ ئەو نرخەی لە رابرداو هەیبووە گرنگە.\nوتیشی، بڕیار لەسەر دابەزاندنی نرخی دۆلار بەرامبەر دینار نادرێت، تا دڵنیا نەبن لە زۆربونی پارە و باشتر کردنی باری ئابوری دوای ئەنجامدانی چاکسازی پێویست لە فرچەشن کردنی سەرچاوەکانی داهاتە نانەوتییەکان و بە ئەلیکترۆنی کردنی هەردوو سیستمی گومرگی و دەروازە سنورییەکان و دانانی یاسای نوێ بۆ پاراستنی سامانی نیشتیمانی وەک نەوت.


عه‌لی قه‌ره‌داغی له نێوان كورد و رژێمی توركیای شۆڤێنیست.\nله كاتی هه‌ڵپژراده‌نه‌كه‌ی توركیا ساڵی ٢٠١٥ تاقمێك كه‌وتنه‌كار بۆ جوانكاری و جوانكردنی ده‌موچاوی دزێوی ئه‌ردوگانی تیرۆریست و، حزبه‌كه‌ی به‌ناو ( دادو گه‌شه‌پێدان - ئاكپارتی) و، له ناو ئه‌و تاقمه ژماره‌یه‌ك كوردی خۆفرۆش به‌دیكران وه‌ك : هونه‌رمه‌ندی مشه‌خۆرو پاره‌په‌رست "" شڤان په‌روه‌ر "" و، چڵكاوخۆره‌كه‌ی وڵاتی قه‌ترو ئه‌ردۆگانی تیرۆریست ئیخوانچی عه‌لی محیه‌دین قه‌ره‌داغیكه له وتارێكدا له ژێر مانشێتی : بۆچی ئه‌م هه‌ڵمه‌ته جیهانییه له سه‌ر توركیا؟ و، له‌و وتاردا قه‌ره‌داغی بێشه‌رمانه كه‌وته پیاهه‌ڵدان به كرده‌وه‌كانی ئاغا رووره‌شه‌كه‌ی ره‌جه‌ب ته‌یب ئه‌ردۆگان و، سیاسه‌تی حكومه‌ته‌كه‌ی ( دۆراوی قاودراو ئه‌حمه‌د داوود ئۆغلۆ) و، حزبی ئیخوان ئه‌لموسلمین – ئاكپارتی و هه‌ر له‌و وتاره‌دا ستایشی هه‌ڵوێستی ترسنۆكانه‌ی ده‌وڵه‌تی ئاكپارتی ئه‌كات به‌رامبه‌ر به رووداوه‌كانی : یه‌مه‌ن، میسرو عێراق و، به پشتیوانی له سوننه‌كان كۆتای به وتاره‌كه‌ی ئه‌هێنێت.\nیوسف قه‌رزاوی سه‌باره‌ت به داكۆكیكردن له توركیای شۆڤه‌نیست و، دژایه‌تی كردنی به جینۆساید ناوبردنی كوشتاری ئه‌رمه‌نه‌كان هه‌ڵوێستی ده‌ربری و، عه‌لی قه‌ره‌داغیش وه‌ك توتییه‌كی بازاری له وتارێكدا نكوڵی له جینۆساید كردنی ئه‌رمه‌نه‌كان، له ساڵی ١٩١٥ ئه‌كات و پێیوایه ئه‌مه تومه‌ته له دژی توركیا ئه‌كرێت و، داوا له موسڵمانان ئه‌كات كه یه‌كریزبن له دژی ئه‌م پیلانه نێوده‌وڵه‌تییه و، هاوكار بن بۆ له‌ناوبردنی چونكه ئه‌مرۆ توركیایه‌و سبه‌ێنێ ده‌وڵه‌تێكی دیكه‌یه و، ئه‌م نكوڵییه‌ی عه‌لی قه‌ره‌داغی ئەمینداری گشتیی یەکێتی جیھانی زانایانی موسڵمان‌و سەرۆکی رابیتەی ئیسلامی کورد سرۆشتییه‌و، هه‌وڵدانه بۆ شێواندنی مێژوو، به‌ڵام كه‌س ناتوانێت نكوڵی لێبكات و، عوسمانلیه‌كانی باپیرانی ئه‌ردۆگانی رووره‌ش هه‌زاران ئه‌رمه‌نیان كوشت.\nئه‌وه‌ی له بیری نه‌كه‌ێن ده‌وڵه‌تی ئیسلامی - داعشه‌و، سه‌باره‌ت به تاقمی خوێنرێژی داعش، عه‌لی قه‌ره‌داغی ئه‌ڵێت : داعش زیان به ئیسلام ئه‌گه‌ێنێت و، خه‌مباریشین به‌وه‌ی موسڵمانان یه‌كـتری ئه‌كوژن و، ئه‌وه‌ی جێی ئاماژه‌یه یوسف قه‌رزاوی سه‌رۆكی یه‌كێتی جیهانی زانایانی موسڵمان فه‌توا ئه‌دات و، ئه‌ڵێت ته‌قینه‌وه بۆ كوشتنی خه‌ڵكی بێتاوان رێگاپێدراوه‌و، عه‌لی قه‌ره‌داغیش ئەمینداری گشتیی یەکێتی جیھانی زانایانی موسڵمان‌و سەرۆکی رابیتەی ئیسلامی کورد ئه‌ڵێت خه‌مبارین به‌وه‌ی موسڵمانان له‌ناو خۆیاندا یه‌كتر ئه‌كوژن.


بەرپرسێكی یەكێتی: دۆخی موسڵ لە پێش داعش ئارامترە – تۆڕی میدیایی خەڵک\n2020/03/01 - 10:55 AM\nبەرپرسی ڕاگەیاندنی مەڵبەندی حەوتی یەكێتی ڕایگەیاند، دۆخی ئەمنی موسڵ لە پێش داعش باشترە، چونكە زۆربەی ئاوارەكان گەڕاونەتەوە بۆ بەری چەپی موسڵ و نائارامیش لە شارەكەدا نەماوە.\nغەیاس سورچی بەرپرسی ڕاگەیاندنی مەڵبەندی یەكێتیی نیشتمانیی كوردستان لە موسڵ بە (خەڵك)ی ڕاگەیاند، بەری چەپی موسڵ ئارامە و زۆربەی دانیشتوانەكەی پێشتر ئاوارەبوون گەڕاونەتەوە، بەڵام بەری ڕاستی وێرانبووە و تائێستا نزیكی 15%ی دانیشوانەكەی گەڕاونەتەوە.\nوتیشی”من ناوبەناو دەچمە موسڵ، شارەكە ئارامە تەنانەت سەرباز و ئەندامانی هێزە ئەمنییەكان هەندێكجار بەبێ چەك دەگەڕێن، ئەوەش پێش داعش نەبووە، بەڵام دەرەوەی موسڵ ئارام نییە”.\nڕۆژی 10ی حوزەیرانی 2014، داعش دەستی بەسەر موسڵدا گرت و لە مانگی حوزەیرانی 2018دا لەلایەن هێزەكانی عیراقەوە كۆنترۆڵكرایەوە.\nداعششەهیدانی شەڕی داعشموسڵ\nلە سلێمانی چەند شوێنێك داخران و خاوەنەكانیشیان سزا دران


ثصدةضصت ديكتاتؤري ثصشوو كؤشكةكاني طؤرِيبصت بؤ ذووري زيندانييةك،بةلاَم هصشتا بؤضووني دابةشدةكات كة رِؤذصك لة رِؤذان حوكمي دةكردن. | Institute for War and Peace Reporting\nثصدةضصت ديكتاتؤري ثصشوو كؤشكةكاني طؤرِيبصت بؤ ذووري زيندانييةك،بةلاَم هصشتا بؤضووني دابةشدةكات كة رِؤذصك لة رِؤذان حوكمي دةكردن.\nعةلي مةرزووق لة بةغداد\nسةرةرِاي ئةو زيانانةي كة هصناي بةسةر طةلةكةيداو ذصرخاني ئابووري ونابانطي نصودةولَةتي،هةندصك هةن كة هصشتا لةو باوةرِةدان كة سةدام باشترين شت بووة كة هةرطيز لة وولآتةكةياندا بووبصت.\nزايد ئةلتكريتي، قوتابييةكي تةمةن 25سالَ لة كؤلصذي ثصطةياندني مامؤستايان لة بةغداد، هةموو ذياني تةنها لة ذصر حوكمي بةعسدا بووة دةلَصت كة سةردةمي ثصش شةرِ دلَخؤش بوو.\nئةو وتي،"سةدام دةطةرِصتةوة بؤ بةرِصوةبردني وولآت.ئةطةر رِصطةي ثصبدرصت بؤ بةشداريكردن لة هةلَبذاردنةكاندا، بةدلَنياييةوة دةيباتةوة." عةبدولرةحيم، ئةفسةري ثصشووي موخابةرات لة رِومادي، كؤك بوو،" ئصمة سةداممان خؤشدةوصت،ئةوةش تةنها لةبةر ئةوةي ئةو زيرةك و شايةني ئةوةبوو."\nبةلاي رافي ئةلسامةرِايي بازرطانةوة،سةدام مةزنترين فةرمانرِةوا بووة كة عيراق هةرطيز هةيبووة."ثيلانصكي نصودةولَتي هةية دذي.بةلآم ئصمة خؤشمان دةوصت و ئامادةين طياني خؤمان لة ثصناويدا بةخت بكةين."\nلةكاتصكدا ئاشكراية كة سةدام لايةنطري هةية،نةيارةكاني ئصستا ئازادن بؤ دةربرِيني دةنطةكانيان لة دذي، ئةوانةي كة ية دةستي ئةو ئازاردران يةزةييان ثصيدانايةتةوة.\nعةلي ئةلروباعي،مامؤستايةك لة شاري سةدري بةغداد، ووتي"سةدام تاوانبارة. ئةبص رِووبةرِووي سزاي مردن ببصتةوة بؤ ئةو تاوانانةي كة ئةنجاميداوة.ئةو بةزةبري هصز حوكمي دةكرد، ئصمةي لةمافةكانمان مةحرومكرد، رِةفتاري بةشصوةيةك لةطةلَ دةكردين وةك ئةوةي سةط بين.ثصمان خؤشة بةزووترين كات بيبينين لة سصدارة بدرصت."\nرووناكبيران يةكصك بوون لةو طرووثانةي كة لةلايةن بةعسييةكانةوة ئازاردةدران،ضونكة سةدام ثلةو ثايةي دةداية دلَسؤزة نةخوصندةوارو نارِؤشنبيرةكاني بؤ بةرِصوةبردني هةردوو بواري ئيداري و ئابووري دةولَةت. هةندصك دةلَصن كةهةرطيز لةو زيانانة خؤشنابن كة سةدام هصناي بة سةر ثايتةختي رِووناكبيراني وولآتدا.\nموحةمةد ئةلماجدي،بةرِصوةبةري قوتابخانةيةكي ئامادةيي،يةكصكة لةوانة كة ووتي،" سةدام طةمذةية" هةروةها ووتي."ئةو ذصرخاني ئابووري عيراقي وصرانكرد.بة هؤي ئةوةوة زؤربةي رِؤشنبيران وولآتيان بةجص هصشتووة،ئةو شايةني حوكم كردن نيية."\nلايةنطراني سةدام بةردةوامن لة نيشانداني توانايةكي مةترسيدار بؤثشتطوص خستني بةلَطةي سروشتي و رِاو بؤضووني جيهاني. هةندصكيان دةلَصن ئةوي كة طيرا هاوشصوةي سةدام بوو،لةكاتصكدا خودي ديكتاتؤر بةسةربةرزي دةمصنصتةوة.\nئةلسامةرِايي ووتي،" ئةوةي كة طيرا سةدام نةبوو.ئةو هةروا بة ئاساني ناطيرصت، ضونكة زؤر لةوة وورياترة."\nوة سةرِاي ئةو دابةشبوونة درصذخايةنةي كةجةنطةكاني سةدام لة دذي ئصران وكوةيت دروستي كرد لةناو جيهاني عةرةبيدا، شوصنكةوتوةكاني بةردةوامن لة سةر بانطةشةي ئةوةي ديكتاتؤري دةستدرصذيكار ثالَةواني يةكصتي عةرةبي بوو.\nفةيسةلَ غازي، جةنةرِالَصكي ثصشوو، بةم شصوةية دووا،" ئةو ثالَةوانصكي نيشتيمانيية،كوةيتي داطيرنةكرد، ضونكة ضونكة كوةيت ثارضةيةكي عيراق بوو، ئةو ويستي بيخاتةوة سةر وولآتةكةمان. هيض شتصك نيية ئةو سةرزةنشت بكرصت لة سةري."\nسةعد حلان،مامؤستاي كيميا لة بةغداد، كؤك بوو،"ئصران دوذمنصكي هةميشةيي عيراقة. سةدام هةولَيدا لةو بةشة خاكانةي عيراق دةريان كات كة داطيريان كردبوو.دةبصت ثاداشتي بدةينةوة بؤ ئةم كارة، نةك زينداني بكةين."\nئةبو ئيلافي خانةنشينكراو، بةرثةرضيدايةوة،" سةدام هؤكاري سةرةكي بوو لة ثشت ثارضة ثارضة بوون لة ناو جيهاني عةرةبيدا،داطيركردني كوةيت لة لايةن سةدامةوة بوة هؤي دابةشبووني سةراني عةرةب،و بةوهؤيةوة ضةندين سالَ ضةندين سالَ ناكؤكي لة نصو وولآتةكاندا بصت."\nموحةمةد ئةلمةشهةداني، رِائيدصكي ثصشووي دةزطاي موخابةرات و يةكصك لة بةرطريكاراني سةدام، رِازيبوو بةوةي كة رِصذةيةكي دياريكراو لة سةركووتكردن هةبوو لة ذصرحوكمي رِذصمي بةعسدا، بةلآم ووتيشي،" شتص سروشتي بوو ئةوانة سةركوتبكرصن كة هةرِةشةبوون بؤ سةر حكومةت.ضاوةرِصت دةكرد ئةو ثاداشتيان بداتةوة؟ئةوان داواي ئةوةيان دةكرد."\nئةوانةي لةذصر دةستةلآتيدا برك و ذانيان ضةشت،بؤضونصكي تةواو جياوازيان هةية لةسةر لصثرسراوييةتي ئةودذ بة خةلَكاني وولآتةكةي، هرة لة سةركوتكردني شؤرِشي شيعةكان لة باشورو لة سصدارةداني هةزاران خةلَكي بص تاوان، هةتا هصرشي كيمياوي بؤ سةر طوندة كوردييةكان لة باكوور."\nبةلاي ئةوانةوة سةدام ديكتاتؤرصكي درِندةية كة شايستةي سزاي مةرطة.\nميساق عةباس، سةرتاشصك لة شاري سةدر، كة دوو براي لةلايةن بةعسييةكانةوة كوذران ووتي،" ئةطةر دادوةر بووماية، دوودلَ نةدةبووم لة ناردني سةدام بةرةو مةرطي."\nئوم مةحمود، لة رِةحمانيية، كة طةرِةكصكي هةذارنشيني ثايتةختي عيراقة، نة كورِةكي بينيوة نة هيضيشي دةربارةي بيستووة، لةو كاتةوةي كة لة سالًَي1980لة قوتابخانةدا لةلايةن ثؤليسي نهصنييةوة برا، ووتي،"خودا دادثةروةرة" هةروةهاووتي،"لة كؤتايدا سةدام لة ذيانيدا سزا دةدرصت،ئصستا لة زيندانداية، بة تةنهاو بص دةسةلآت. هةموو عيراق دةزانصت ضي ثصكردين."\nعةلي مةرزوق رِاهصنراويَكي IWPR ة\nطيانةوةراني باربةر لةعيَراقدا رِووبةرِووي ئايندةيةكي ناديار دةبنةوة ثاش ئةوةي خاوةنةكانيان شوصنيان بة ئؤتؤمبيلي هةرزانبايي دةطرنةوة.\nضيترخوصندن لةزانكؤكاني عيراقدا وةك ثيشةيةكي باش تةماشاناكرصت.


قورئان لەسەر موصحەف بخوێنرێت باشترە یان لەسەر مۆبایل ؟ گەر لە مزگەوت بووم و قورئانى لێ بوو دروستە لەسەر مۆبایل قورئان بخوێنم؟: ماڵپەڕی وەڵامەکان\nقورئانی پیرۆزفەزڵ و ئادابەکانى قورئانقورئان لەسەر موصحەف بخوێنرێت باشترە یان لەسەر مۆبایل ؟ گەر لە مزگەوت بووم و قورئانى لێ بوو دروستە لەسەر مۆبایل قورئان بخوێنم؟\nقورئان لەسەر موصحەف بخوێنرێت باشترە یان لەسەر مۆبایل ؟ گەر لە مزگەوت بووم و قورئانى لێ بوو دروستە لەسەر مۆبایل قورئان بخوێنم؟\nباشتر وایە قورئان خوێندن لەسەر موصحەف بێت\nقورئان خوێندن بە چەندین ڕێگە ئەنجام دەدرێت، دیارترینیان خوێندنەوەی بەلەبەر، لەسەر موصحەف، یاخود لەڕێگەی جگە لەمانەوە وەك مۆبایل و كۆمپیتەر‌و چەندین وەسائیلی تر، بە هەر ڕێگەیەكیان بێت هەر ڕێگە پێدراوە‌و درووستە‌و خاوەنەكەی پاداشتی تەواوی قورئان خوێندنەكەی وەردەگرێت بە ویستی خوا.\nبەڵام بەشێوەیەكی گشتی باشترین جۆریان ئەوەیە كە لەسەر موصحەف قورئانی پیرۆز بخوێندرێت\nهاوەڵی خۆشەویست (عبدالله)ی كوڕی (مسعود) ڕەزاى خواى لێ بێ فەرمویەتی: پێغەمبەری خوا ﷺ فەرمویەتی: (مَنْ سَرَّهُ أَنْ يَعْلَمَ أَنَّهُ يُحِبُّ اللَّهَ وَرَسُوْلَهُ، فَلْيَقْرَأْ فِيْ المُصْحَفِ). واتە: (هەر كەسێك پێی خۆشە، كە بزانێت خوا‌و پێغەمبەری خوای خۆش دەوێت، ئەوا با لەسەر موصحەف قورئان بخوێنێتەوە). ئەم فەرمودەیە پێشەوا‌و فەرمودەناس شێخی (الألبانی) بە (حَسَن)ی داناوە، بڕوانە : السلسلة الصحيحة: (2342)، و صحيح الجامع: (6289)\nڕەنگدانەوەی ئەم ڕەوشتە لەوتە‌و كرداری پێشینانی چاك‌و زانایانماندا:\nهاوەڵی خۆشەویست (عبدالله)ی كوڕی (مەسعود) فەرمویەتی: (أديموا النظر في المصحف)(1) .\nواتە: (بەردەوام سەیری موصحەف بكەن).\nئیمامی (الآجُرِّي) رحمه الله فەرمویەتی:\n(أَحِبُّ أَنْ يُكثِرَ القِراءَةَ مِنَ الْمُصْحَف، لِفَضلِ مَنْ قَرَأَ فِي المُصْحَف)(2).\nواتە: (پێم خۆشە قورئان زۆر بخوێنرێت لەسەر موصحەف، لەبەر فەزڵی ئەو كەسەی كە لەسەر موصحەف قورئان دەخوێنێت).\nئیمامی (النووی) رحمه الله فەرمویەتی:\n(قراءة القرآن من المصحف افضل من القراءة عن ظهر القلب، لإن النظر في المصحف عبادة مطلوبة، فتجتمع القراءة والنظر هكذا)(3).\nواتە: (خوێندنەوەی قورئان لەسەر موصحەف باشترە لە خوێندنەوەی بە لەبەر، چونكە سەیركردنی موصحەف عیبادەتێكی داواكراوە، جا بۆیە بەو جۆرە خوێندنەوەی قورئان‌و سەیركردنیشی كۆدەبنەوە لەیەك كاتدا).\n(جلال الدين السويطي) رحمه الله فەرمویەتی:\n(والقراءة في المصحف أفضل لأن النظر فيه عبادة)(4). واتە: (قورئان خوێندن لەسەر موصحەف باشترێكە، لەبەرئەوەی سەیركردنی عیبادەتە).\nشێخ (عُبید الجابری) حفظه الله لەم بارەیەوە فەرمویەتی:\n(إذا كان في المسجد مصاحف فلا تنبغي القراءة بالهاتف، وأنا أكره ذلك لأن المصحف يتعبد بحمله والنظر فيه، والهاتف ليس كذلك، وقد يترتب على ذلك هجر المصاحف والزهد فيها) (5).\nواتە: (ئەگەر لە مزگەوتدا موصحەفی لێ بێ پێویست ناكات لەسەر مۆبایل قورئان بخوێنیتەوە، چونكە موصحەف بە هەڵگرتن‌و سەیركردنی عیبادەتی خوای پێ دەكرێت، بەڵام مۆبایل وا نیە، (قورئان خوێندن لەسەر مۆبایل) دەبێتە هۆی هەجركردنی موصحەفەكان‌و بێپێویست بون لێیان).\nزانایان ئاماژەیان بەوە كردووە كە: قورئان خوێندن لەسەر موصحەف دڵەكان نەرم دەكات‌و باوەڕ‌و خۆش وویستنی خوای گەورە‌و پێغەمبەرەكەی ﷺ لەدڵدا زیاد دەكات(6).\n(1) فضائل القرآن\n(2) أخلاق حملة القرآن\n(3) التبيان في آداب حملة القرآن: ص (55)\n(4) التحبير في علم التفسير: (317-322)\n(5) شرح اصول السنة لأحمد رحمه الله: رقم (01)\n(6)بڕوانە کتێبی : التَّنويرُ شَرْحُ الجَامِع الصَّغِيرِ: (10/27)\nئایا دروستە ئافرەت لەکاتى سوڕی مانگانەدا قورئان بخوێنێت ؟ حوكمى خەتم كردنى قورئانى پیرۆز لەماوەى كەمتر لە (سێ) ڕۆژدا کۆمەڵە ئامۆژگارییەکی ئاڵتونى بۆ ئەو کەسانەى کە قورئانیان لەبەر کردووە ئایا دروستە لەکاتی قورئان خوێندا قسە لەگەڵ کەسانی تردا بکرێت ؟ نوسین لەسەر قورئان\nسەردان: ٦,٥٩١ بەش: فەزڵ و ئادابەکانى قورئان\nپرسیاری دواترئایا دروستە قورئان تەنها بە (دڵ) یان (چاو) بخوێنین بە بێ ئەوەى زمان و لێوەکان بجوڵێنین؟پرسیاری پێشتربه‌ڵگه‌كانى حه‌رامێتى ئاهه‌نگێڕان به بۆنەى سەرى ساڵی زاینییەوە چین؟


پزیشكێك چەند ڕێگایەك بۆ زانینی لەجێ چوونی سمتی منداڵ باس دەكات – تۆڕی میدیایی خەڵک\nپزیشكێك چەند ڕێگایەك بۆ زانینی لەجێ چوونی سمتی منداڵ باس دەكات\n2019/09/11 - 9:36 AM\nپسپۆرێكی فەقەرات و جومگە ڕایدەگەیەنێت، لە جێ چوونی سمتی منداڵ هەندێك جار دەستنیشان ناكرێت تا منداڵەكە دەست بە ڕۆیشتن نەكات، دەشڵێت: “چەند هەنگاوێك هەن بۆ زانینی پێش وەختەی منداڵ لەكاتی لە جێ چوونی سمت”.\nد.سۆران محەمەد غەریب، پسپۆری نەخۆشیەكانی هەناوی و فەقەرات بە (خەڵك)ی ڕاگەیاند، زۆرجار حاڵەتی دەرچونی جومگەی سمتی منداڵی كۆرپە ڕوودەدات و هەستی پێناكرێت تا گەورە دەبێت، ئەمەش چارەسەرەكەی قورستر دەكات و گرفتەكە ئاڵۆز دەكات.\nوتیشی، “بۆ دڵنیابوون لە تەواوی جومگەی لەشی منداڵ و زوو دەستنیشان كردنی لە جێ چوونی سمتی دەبێت لە (۱۰) ڕۆژی یەكەمیدا لەلایەنی پزیشكیەوە بپشكنرێت، دووبارە كاتێك تەمەنی دەبێتە (٣) سێ مانگ دووبارە منداڵەكە بپشكێنرێتەوە”.\nڕاشیگەیاند، ئەگەر ناتەواویەك لە جومگەیەك بەدیكرا ئەوا دەبێت ڕاستەوخۆ چارەسەر بكرێت، بۆیە پەیڕەوكردنی ئەم ڕێنماییە زۆربەی منداڵەكان لە گیروگرفتی نەشتەرگەری جومگەكان ڕزگار دەكات و هەر لە سەرەتاوە چارەسەركردنی جومگە لەجێ چووەكەش زۆر ئاسان دەكات.\nبە وتەی ئەو پزیشكە هەنگاوەكانی دەستنیشان كردنی لەجێ چوونی سمتی كۆرپەكان ئەمانەن:\n۱-كاتێك كۆرپەكەت دەپێچیتەوە قاچێكی كورت ترە لەوی تریان.\n۲-لە كاتی پاككردنەوەیدا قاچە دەرچووەكەی كەمتر دەكرێتەوە، یان لەوانەیە ئەگەر زۆری لێبكەیت كرتەیەك بكات و كۆرپەكە بگری.\n۳- كاتێك دەتەوێت بەپێوە بیوەستێنیت، قاچ دانانێت بۆ وەستان.\n٤- ئەگەر لایەك دەرچووبێت لۆچەكانی ڕانی وەك یەك نین.\n٥- هەركاتێك منداڵەكەت پێی گرت و هەنگاوی نا، بەو لایەدا دەشەلێت، كە قاچی دەرچووە.\nنێجیریا.. زیاتر لە 100 ماتەمگێڕی عاشوورا كوژران و برینداربوون\nئەفغانستان: تەقینەوەیەك باڵوێزخانەی ئەمریكای كردە ئامانج\nپزیشكان و كارمەندانی تەندروستی بۆ ماوەیەكی كاتی بایكۆتیان شكاند\nهەڤاڵ ئەبوبەكر؛ بەدانانی گوڵێك ڕێز لە ئەرك و ماندوبوون و جوامێریی و شكۆمەندیی كەرتی تەندروستی بگرن\n2020/08/06 - 8:31 PM\nئەمەی خوارەوە کۆمەڵیک خۆراکە کە پێویستە دڵنیابن لە پاکیەکەیی و بە وردی مامەڵەی لەگەڵ بکەیت، چونکە گەر وانەبێت زیانی زۆر بە جەستەمان دەگەیەنێت.\nپێویستە دڵنیابیت لە خواردنی هێلکە بەر لە بەکارهێنانی، چونکە هێلکەی پیشبوو ئەگەری هەیە بەکتریای سەلەمۆنیا هەڵبگرێت کە بەکتریایەکە بەھۆی خواردن و خواردنەوەی پیس تووشی تووشی ڕیخۆڵەی مرۆڤەکان دەبێت کە نەخۆشی بە خۆراک ژەھراوییبوونی سەلمۆنێلای پێ دەوترێت. ئەم بەکتریایە لە جۆری گرام نێگەتیڤە و ناھەوایی ھەڵبژێرەرە، کە درێژییەکەی لە نێوان “٠٫٨ – ٥” مایکرۆمەترە، و نیشانەکانی دەرکەوتنی بریتییە لە ئازارێکی زۆر لە ناوچەی سک و ڕشانەوە و ھەندێک جار خوێن ھێنانەوە، ھەروەھا کاریگەری لەسەر بەتەمەنەکان زیاترە وەک لە کەم تەمەنەکان.\nزۆر گرنگە کە دڵنیابیت لە پاکی و جۆری قیمەکەش، چونکە قیمەی خراپ و پیس هەڵگری چەندین ڤایرۆسی وەک سەلەمۆنیا و بەکتریایی زیانبەخشی دیکەیە.\nئەو پەنیرانەی لە شیری ئاژەڵی نەخۆش بەرهەم دێت هەڵگری وردەئۆرگانیزمی زیانبەخشە کە ئەگەری ژەهراویبونی جەستەی هەیە و پێویستە پەنیر لە کەسێک بکڕیت کە دڵنیابیت لێی.\n– خواردنەوە گازیەکان\nجگە لەوەی دەبێتە هۆی قەڵەوی، سۆدە زیان بە ئێسک دەگەیەنێت و شی دەکاتەوە و دەبێتە هۆی لاوازبوونی.\nجگەر ئامێری پاڵاوتنە لە لەشی ئاژەڵ یان مریشكدا و هەموو ئەو هۆرمۆن و دەرمانەی كە دەدرێت بەئاژەڵەكە یان مریشكەكە تێیدا كۆ دەبێتەوە، ژەهر لەلەشدا كۆدەكاتەوە، بۆیە پێویستە دڵنیا بین ئەو ئاژەڵە یان مریشكە ماوەیەكە هۆرمۆن و دەرمانی پێنەدراوە ئینجا بیخۆین و لە پاک و خاێنی جگەرەکەش دڵنیابین.\n2020/08/06 - 3:47 PM\nبونی کێشە و ناهاوسەنگی لە هۆڕمۆنەکانی جەستەدا دەبیتە هۆی تێکچونی جەستە و زیادبونی کێشی جەستە بە شێوازێکی نائاسایی، ئەمەی خوارەوە هەندێک لەو هۆڕمۆنانەیە کە گەر کێشەی تێدابێت دەبێتە هۆی زیادبونی کێش:\n– هۆڕمۆنەکانی غودەی دەرەقی، بەرگری جەستە زیاددەکەن و لەکاتی ناهاوسەنگی کێشی جەستەش زیاد دەکات\n– ئەنسۆلین، ئەو هۆڕمۆنەیە کە بەرپرسە لە ڕێکخستنی شەکر لە جەستەدا و لە کاتی ناهاوسەنگیدا کێشی جەستە زیاد دەکات.\n– کۆرستڕۆڵ یەکێکی دیکەیە لە هۆڕمۆنەکان کە لەکاتی قەلەقی و خەفەت و کێشە دەرونیەکان زیاد دەکات، جگە لەوەی خواردن و شێوازی ژیانمان کاریگەری لەسەر هەیە و دەبێتە هۆی قەڵەویی.\n– تێستۆستێرۆن، بە هۆڕمۆنێکی پیاوانە ناسراوە، بەڵام لە ژنانیشدا هەیە و چەوری دەسوتێنێت، بۆیە کەمبونەوەی ئەم هۆڕمۆنە دەبێتە هۆی قەڵەویی.\n– ئێستڕۆجین، ھۆڕمۆنێکە توخمە پەرەسەندن و فرمانەکانی زۆربوون لە مێیەدا ڕێکدەخات، لەکاتی زیادبونی نائاسایی دەبێتە هۆی ئەوەی کێشیشت زیاد بکات.


ڕۆیشتنی کریستیانۆ دەرگای یوڤانتۆس بەڕووی سێ یاریزاندا دەکاتەوە\nکریستیانۆ ڕۆناڵدۆی ئەفسانەی پۆرتوگالی تاوەکو ئێستا وەڵامێکی ئاشکرای بە ئیدارەی یانەی یوڤانتۆس نەداوەتەوە، یاریزانەکە بڕیاری کۆتایی سەبارەت بە بەردەوامبوون یاخود ڕۆیشتنی ئاشکرانەکردووە.\nڕۆژنامەی لاگازێتا دێلۆ سپۆرتی ئیتاڵی لەو بارەیەوە نوسیویەتی، کریستیانۆ لەگەڵ ئەندریا ئانێلی سەرۆک و ستافی کارگێڕیی یانە بەڕێککەوتنێک نەگەیشتووە، وەڵامی کۆتایی بە ئیدارەی یانەکەی نەداوەتەوە و نەزانراوە ئایا لە تۆرینۆ بەردەوام دەبێت یان نا، هەموو ئەگەرەکانیش بەو ئاڕاستەیەن دوای یورۆی 2020 وەڵامێکی ڕوون و ئاشکرا بداتەوە.\nسەرچاوەکە ئەگەرەکانی دوای سەردەمی کریستیانۆی تاوتوێکردووە و دووپاتیدەکاتەوە، ئەگەر “دۆنی پۆرتوگال” ڕوو لە یانەیەکی دیکە بکات، یانەی یوڤانتۆس هەوڵەکانی بۆ یەک، یان دوو یاریزان، لە کۆی سێ یاریزان وەک جێگرەوەی یاریزانە پۆرتوگالییەکە دەستپێدەکات.\nیەکەم داواکراو ماورۆ ئیکاردی هێرشبەری ئەرجەنتینی یانەی پاریس سان جێرمانە، کە چەندین وەرزە چاودێریدەکەن، دووەم داواکراویش گابریێل جیسوزی هێرشبەری بەرازیلی یانەی مانچستەر سیتییە، لەنێوان ئەم دوو ناوە گەورەیەدا یەکێکیان دابین دەکرێت.\nهەروەها دوسان ڤلاهۆڤیچ، هێرشبەری یانەی فیۆرنتینا بەهەمان شێوە دیاریکراوە و ئەگەر هەیە هاوشانی یەکێک لەو دوو هێرشبەرە گەورەیەی دیکە پەیوەندی بە یوڤییەوە بکات.\nساری و لازیۆ ڕێککەوتنیان کردووە و ڕاگەیاندنی فەرمی ماوە\nبۆکسین دەی.. ئەمڕۆ یەکشەممە پریمەرلیگ بەردەوام دەبێت\nسەرەڕای ڕاگرتنی زۆرینەی خولە ناوخۆییەکانی ئەوروپا بەهۆی حەوانەوەکانی سەریساڵەوە، خولی نایابی ئینگلیزی بەردەوامدەبێت. وەک پیشەی ساڵانەی خۆیان، ئینگلیزەکان…\nداهاتووی پاولۆ دیبالای ئەرجەنتینی ناڕوونە و ئیدارەی یانەی یوڤانتۆس لە هاوینی 2021 سێ بژاردە دەخەنە بەردەم لێپرسراوی کارەکانی.…\nپێکهاتە چاوەڕوانکراوەکانی کلاسیکۆی زەوی\nئەمڕۆ، شەممە چاوەکان لەسەر یاریگای دی ستیفانۆ دەبن، یانەی ڕیاڵ مەدرید لە هەفتەی 30 لالیگا میوانداری یانەی بەرشلۆنە…\nئەمڕۆ، شەممە خولە ناوخۆییەکانی ئەوروپا بەردەوامیان دەبێت و چەندین ڕوبەڕوبوونەوەی بەهێز ئەنجام دەدرێت. لە خولی نایابی ئینگلیزی تەنها…


سەنگی هیدرۆپۆلیتیکیی هەرێمی کوردستان\nئازاد وەڵەدبەگی 07, 08, 2017\nگرنگیی ئاو لە ژیانی ئەمڕۆی مرۆڤدا لای کەس شاراوە نییە. لە سەردەمی بەجیهانیبووندا، دەسەڵات لە چەمکێکی تەواو سەربازی و ئاسایشییه‌وه، بۆ بوارەکانی دیکەی وەک سیاسەت و ئابوورییش گواستراوەتەوە. هەر بۆیە، یەکێک لە سەرچاوە گرنگەکانی هێز لە جیهانی ئەمڕۆدا، زاڵبوونە بەسەر سەرچاوە سروشتییەکان و، لەناویشیاندا سەرچاوە ئاوییەکان. لە ڕاستیدا ئاو بووەتە هۆکارێکی کاریگەر لە سیاسەتی ئەمڕۆی دەوڵەتان، لە هەر دوو بواری سیاسەتی ناوخۆیی و دەرەکیدا.\nکوردستانی گەورە، هەر لە دێرزەمانەوە بە کۆگه و سەرچاوەی ئاوی ڕۆژهەڵاتی ناوەڕاست دادەنرێ. سەرچاوەی دەیان ڕووباری گەورە و گرنگ لە ڕۆژهەڵاتی ناوەڕاست، لەناو خاکی کوردستاندا هەڵکەوتوون، وەک: دیجلە، فورات، زێی گەورە، زێی بچووک، سیروان، خابوور، ئاوەسپی (عوزێم)، ئەڵوەند، باتمان، قزل ئوزون، تەتەهۆ، جەغەتۆ، گادەر، هەواسان، زمکان، قۆرەتوو، گەنگیر، گاماسیاب، کونجان چەم، قەرەسوو، مورادسوو، توهما، گوێک سوو، ساجوور، بەلیخ، کەرەزان، بۆتان، چەرداوڵ، بناوەسووتە، دویریج، هیزل، تانجەرۆ و هتد.\nئەگەر بهاتبا و کوردستان دەوڵەتێکی سەربەخۆ بووایە، ئەوا فەرمانی بەسەر هەموو سەرچاوە ئاوییەکانی ڕۆژهەڵاتی ناوەڕاستدا دەکرد و، زۆر بەئاسانی دەیتوانی گرفتی جیۆپۆلیتیکی دەستڕانەگەیشتن بە دەریا لەم ڕێگەیەوە چارەسەر بکات. بەڵام بەداخەوە، ئەمڕۆ دەوڵەتانی تر فەرمان بەسەر سەرچاوە ئاوییەکانی کوردستاندا دەکەن. تەنیا بەشێکی کوردستان، کە ئەمڕۆ حکوومەتێکی خۆماڵیی کوردیی تێدایە و دەتوانێ فەرمان بەسەر سەرچاوە ئاوییەکانیدا بکات، کوردستانی باشوورە. هەر بۆیە ئێمەیش، لە سۆنگەی واقعبینیی سیاسی و ئەو هەل و دەرفەتەی کە ئەمڕۆ لەبەردەستدایە، شرۆڤەی سەنگی هیدرۆپۆلیتیکیی کوردستان دەکەین و، کوردستانی باشوور بە نموونە وەردەگرین.\nهیدرۆپۆلیتیک و ئاسایش\nهیدرۆپۆلیتیک تێکەڵاوێکە لە هەر دوو دەستەواژەی ئاو (هیدرۆ) و سیاسەت (پۆلیتیک) و، توێژینەوە لەسەر کاریگەری و ڕۆڵی ئاو دەکات لە پەیوەندیی سیاسیی دەوڵەتاندا. زۆربوونی بەکارهێنانی ئاو، کەمبوونەوەی سەرچاوە ئاوییەکان و لاوازیی بەڕێوەبردنی ئەم سەرچاوانە، وای کردووە گرژی و ململانێ لەسەر ئەم سەرچاوانە، چ لە ناوخۆ و چ لە دەرەوەی وڵات، لە پەیوەندیی لەگەڵ وڵاتانی دیکەدا سەر هەڵبدات. ئەم بابەتەیش، بەڕوونی لە ڕێڕەوە ئاوییە نێودەوڵەتییەکاندا هەستی پێ دەکرێت. بە سەرنجدان بە گەرمبوونی گۆی زەوی، زیادبوونی بەکارهێنانی ئاو، پەرەسەندنی بەبیابانبوون، کەمبوونەوە و پیسبوونی سەرچاوە ئاوییەکان لەسەر ئاستی جیهان، پێدەچێ لە دەیەی داهاتوو هەڕەشە و قەیرانە ئاوییەکان قووڵتر ببنەوە و، ئەمەیش وا دەکات گرژی و ململانێکان لە نێوان وڵاتاندا زیاتر پەرە بستێنێ. بۆیە، بابەتی ئاو دەبێتە پرسێکی گرێدراو بە ئاسایشی نەتەوەییی دەوڵەتان و، زانیارییەکانی تایبەت بە ئاو لە ڕیزی زانیارییە نهێنییەکانی دەوڵەتاندان.\nبەپێی ڕاپۆرتێکی نوێی زانکۆی جۆن هاپکینز، لە ساڵی ٢٠٢٥ لە هەر سێ کەس، یەک کەس لەو وڵاتانەدا دەژی کە کێشەی کەمئاوییان هەیە. هەروا جوگرافیزانی بریتانی "پیتر هاگت" لەو مۆدیلەی، کە بۆ ١٢ هۆکاری جوگرافیی ناکۆکی و گرژییەکان خستوویەتە ڕوو، باس لەوە دەکات کە شەش لەم هۆکارانە پەیوەندییان بە ئاوەوە هەیە، وەک: حەزی وڵاتانی دەورەدراو بە وشکانی بۆ گەیشتن بە دەریا، ناکۆکی لەسەر دابەشکردنی ئاو، گۆڕینی ڕێڕەوی ڕووبارە سنوورییەکان، ناکۆکی لەسەر بەکارهێنانی ئاوی دەریاچە سنوورییەکان، دەستبەسەرداگرتنی ئاوی ڕووبارەکان لە لایەن وڵاتانی سەروو-ڕووبار و پیتاندنی دەستکردی هەورەکان.\nگرنگیی ئەم بابەتە کاتێک دەردەکەوێت، ئەگەر بزانین کە ٩٧،٣% سامانی ئاوی جیهان بریتییە لە ئاوی سوێری ئوقیانووس و دەریاکان، کە بە کەڵکی بەکارهێنانی مرۆیی نایەت. کە واتە تەنیا ٢،٧% ئاوی سەر گۆی زەوی، ئاوی شیرینە و شیاوی کەڵکلێوەرگرتنە. لەم بڕە ئاوە شیرینەیش، ٧٦% لە شێوەی سەهۆڵدایە، کە لە هەر دوو جەمسەری باکوور و باشوور هەڵکەوتووە و، مرۆڤ ناتوانێ سوودیان لێ وەربگرێت. هەروا ١٣% ئاوی ژێرزەوی، لە قووڵاییی ٨٠٠-٤٠٠٠ مەتردا هەڵکەوتووە، کە ئەمیش ناتوانرێ سوودی پێویستی لێ وەربگیرێت، چونکە خەرجیی دەرهێنانی زۆر دەوەستێ. کە واتە دەگەینە ئەو ئەنجامە، کە تەنیا ١١% ئاوی شیرینی سەر گۆی زەوی شیاوی سوودلێوەرگرتنە و، هەموو جەنگ و ململانێکەیش لەسەر ئەم بڕە ئاوەیە. بەم پێیە، بازنەی ململانێکە زۆر تەسک و سنووردارە و، هەرچی ئەم بازنەیەیش تەسکتر ببێتەوە، ئەوا ئەگەری گرژی و پێکدادان زیاتر و قووڵتر دەبێتەوە.\nئەم بابەتە، لە پەیوەند لەگەڵ وڵاتانی دراوسێ زیاتر هەستی پێ دەکرێت. بۆ نموونە عێراق و هەرێمی کوردستان، کە بەشی هەرە زۆری ڕووبارەکانیان لەودیو سنوورەکانەوە دێن، لەمبارەیەوە زیاتر زیانیان بەر دەکەوێت. سەنگی هیدرۆپۆلیتیکیی عێراق و هەرێمی کوردستان لە بەرامبەر ئێران و تورکیادا زۆر لاوازە؛ ئەگەر ئەم وڵاتە کارتی گوشاری دیکەی بەدەستەوە نەبێ کە بتوانێ لەم ململانێیەدا بەکار بهێنێ، ئەوا لە داهاتوودا تووشی قەیرانی قووڵتر دەبێ. لە دەیەی نەوەد بینیمان، کە سووریا چۆن کارتی پەکەکەی لە ململانێی ئاویی دژ بە تورکیا بەکار دەهێنا. سەبارەت بە دۆخی ناوخۆی عێراقیش، ئەوا هەرێمی کوردستان سەنگی هیدرۆپۆلیتیکیی زیاتری لە بەرامبەر عێراقدا هەیە، کە دەتوانێ تا ڕاددەیەکی باش کارتی ئاو لە ململانێ سیاسی و یاسایییەکانی دژ بە عێراق بەکار بهێنێ. هەرچەندە ئەم کارتەیش پێچەوانەی یاسا و ڕێسا نێودەوڵەتییەکانی تایبەت بە ئاوە.\nبڕی داهاتی ساڵانەی ئاو لە هەرێمی کوردستان\nداهاتی ساڵانەی ئاوی هەرێمی کوردستان لە دوو سەرچاوە پێک دێن، کە بریتین لەمانەی خوارەوە:\n١) ئاوی سەرزەوی: ئەمەیش بە شیوەی چۆم و ڕووبارە، کە لە هەندێ شوێن لە بەنداوەکان کۆ دەکرێتەوە. ڕووبارەکانیش بەسەر دوو جۆری ناوخۆیی و نێودەوڵەتی دابەش دەبێت. واتە سەرچاوەی ڕووبارە ناوخۆیییەکان لەناو هەرێمی کوردستاندایە و، دوورە لە هەر جۆرە فەرمانکردنێکی دەوڵەتانی دراوسێ وەک تانجەرۆ، ئاوەسپی و دێوانە. هەرچی ڕووبارە نێودەوڵەتییەکانە، سەرچاوەکانیان لە وڵاتانی دراوسێی وەک ئێران و تورکیادایە و، ئەو وڵاتانە دەتوانن هەڵسوکەوتی پێوە بکەن وەک دیجلە، زێی گەورە و بچووک، سیروان، خابوور و هیزل. ئەوەی جێی سەرنجە ئەوەیە کە هەموو ڕووبارە ناوخۆیی و نێودەوڵەتییەکانی کوردستان، بەشێکن لە ڕێڕەوی ئاویی دیجلە و، هەر هەموویان ڕاستەوخۆ، یان ناڕاستەوخۆ دەڕژێنە ناو ڕووباری دیجلەوە.\nبەپێی توێژینەوەکان، بڕی داهاتی ساڵانەی ئاوی سەرزەویی هەرێمی کوردستان دەگاتە ٤٧،٢١ ملیار م٣.\n٢) ئاوی ژێرزەوی: کە ئەمەیش لە ئاوی بیر و کانیاوەکان پێک دێت و، بڕی داهاتی ساڵانەیان لە هەرێمی کوردستان دەگاتە ٢ ملیار م٣.\nبەم جۆرە، کۆی داهاتی ساڵانەی ئاوی هەرێمی کوردستان بە ٤٩،٢١ ملیار م٣ مەزەندە دەکرێ و، لەم بڕە ٩٥،٩٤% ئاوی سەرزەوییە و بڕی ٤،٠٦% لە ئاوی ژێرزەوی پێک دێت.\nئەگەر ژمارەی دانیشتووانی هەرێم بە ٦ ملیۆن کەس مەزەندە بکەین، ئەوا بەرکەوتی ساڵانەی ئاوی تاکەکەس دەبێتە ٨١٦٦ م٣، لە کاتێکدا بەرکەوتی تاک لە لە وڵاتانی ڕۆژهەڵاتی ناوەڕاست و باکووری ئەفریقا نزیکەی (١٢٥٠ م٣)یه لە ساڵێکدا. بەم جۆرە، بۆمان دەردەکەوێت کە کوردستان لە ڕووی سەرچاوە ئاوییەکانەوە وڵاتێکی دەوڵەمەندە و، بەرکەوتی ئاوی ساڵانەی تاک لە کوردستان لە چاو هەموو وڵاتانی ناوچەکە بەرزترە.\nبەم شێوە، دەردەکەوێت کە هەرێم گرفتی بڕی داهاتی ئاوی نییە، بەڵکوو گرفتەکە لە بەڕێوەبردنی ئاو و دابەشکردنی نایەکسانی ئاوە؛ کە ئەمەیش دەکرێ بە پیادەکردنی سیاسەتێکی هاوسەنگ و زانستی لە بواری سەرچاوە ئاوییەکان چارەسەر بکرێت.\nهەروەک بۆمان دەرکەوت، سەرچاوەی گرنگی ئاو لە هەرێمی کوردستان بریتین لە ڕووبارەکان. هەر بۆیە، ئێمەیش لەم وتارەدا پتر تیشک دەخەینە سەر ڕووبارەکان. لە ڕووی هیدرۆپۆلیتیکییەوە ڕووبارەکان گرنگییەکی تایبەتیان هەیە، کە دەتوانین لەم خاڵانەی خوارەوەدا ئاماژەیان پێ بکەین:\n١) هەندێ جار ڕووبارەکان (هەروەک دەریا و چیاکان) بەو پێیەی کە سنوورێکی سروشتین، وەک سنووری وڵاتان و هەرێمەکان بەکار دێن. لەم ڕووەوە، دەتوانین ئاماژە بە ڕووبارەکانی سیروان و زێی بچووک بکەین، کە بەشێک لە سنووری نێودەوڵەتیی ئیران-عێراق پێک دەهێنن. هەندێ جار ئەم ڕووبارانە، سنووری زیاتر لە وڵاتێک یان هەرێمێک دەبڕن. ئەم خاڵە جگە لەوەی کە دەتوانێ گرفت و ململانێی سیاسیی-یاساییی لێ بکەوێتەوە، لە هەمان کاتیشدا دەتوانێ بۆ دەوڵەتانی سەرووڕووبار ببێتە کارتێکی بەهێز، کە لە مامەڵە و پەیوەندییە سیاسییەکاندا بەکاری دەهێنن. لەم ڕووەوە، هەرێمی کوردستان لە بەرامبەر ئێران و تورکیادا بە وڵاتی خوارووی ڕووبار دادەنرێ، بەڵام بەرامبەر بە عێراق بە ناوچەی سەرووڕووبار دادەنرێت؛ هەر بۆیە دەتوانێ بەرامبەر بە دەوڵەتی عێراق، یاری بە کارتی ئاو بکات و لە کاتی پێویستدا بەکاری بهێنێت.\n٢) ڕووبارەکان وەک ئامرازێکی هەرزان بۆ گواستنەوە و گەیاندنی ئاوی بەکار دێن، بەتایبەت ئەو ڕووبارانەی، کە بەرین و قووڵ و پڕئاون و لە دەشتەکاندا هەڵکەوتوون. ئەم جۆرە ڕووبارانە گرنگییەکی زۆریان لە گەشەپێدانی ئابووری و شارستانی لە نێوان دەوڵەتانی حەوزی ڕووباردا هەیە و، سەنگی ئابووری، سیاسی و هیدرۆ-جیۆپۆلیتیکیی ئەو دەوڵەتانە بەرزتر دەکاتەوە. لەم بوارەدا ڕووبارەکانی کوردستان، جگە لە دیجلە، بە هۆی دۆخی سروشتیی ئەو ڕووبارانە، کە لەناو دۆڵی قووڵ و تەسکدا هەڵکەوتوون، یان ئاوەکەیان تیژڕەوە، بۆ کەشتیڕانی بەکەڵک نایەن.\n٣) ئاوی ڕووبارەکان لە بواری کشتوکاڵ و ئاودێری بەکار دێت، بەتایبەت لەو ناوچانەی کە وشکن یان بارانی کەمیان لێ دەبارێت. ئەمەیش بە نۆرەی خۆی، ڕۆڵی هەیە لە بواری ئاسایشی خۆراک و بە هێزکردنی پێگەی ئابووری و سیاسی و هیدرۆ-جیۆپۆلیتیکیی دەوڵەت.\n٤) ڕووبارەکان بۆ بەرهەمهێنانی وزەی کارەبا بەکار دێن، بەتایبەت لەو ناوچانەی کە بارانی زۆری لێ دەبارێت یان تاڤگە و دەربەندی لێیە. ئەمەیش دەتوانێ سەرچاوەیەکی جێگرەوە بێت بۆ نەوت و گازی سروشتی، یان بەردەخەڵووز.\n٥) ڕووبارەکان سەرچاوەیەکی سەرەکی و گرنگن بۆ دابینکردنی پێداویستیی ڕۆژانەی ئاو بۆ مرۆڤ. بۆ نموونە ئێستا زێی گەورە بە یەکێک لە سەرچاوە سەرەکییەکانی دابینکردنی ڕۆژانەی ئاوی هەولێر دادەنرێ، کە ڕۆژانە دەوروبەری ٢٦٠٠٠م٣ ئاو بۆ ئەم شارە دابین دەکات. هەروا بەشێکی زۆری ئاوی سلێمانی لە بەنداوی دوکان و ڕووباری زێی بچووکەوە دابین دەکرێت.\n٦) ڕووبارەکان بایەخێکی زۆریان بۆ چالاکیی پیشەسازی هەیە، چونکە ئاو بە توخمێکی سەرەکیی پیشەسازی دادەنرێ بۆ دروستکردنی هەڵم و شوشتن و ساردکردنەوە و هتد. هەروا ئاو بە کەرەستەی خاوی هەندێک لە پیشەسازییەکان دادەنرێ، وەک ساردەمەنی و خۆراک و هتد. ئامارەکان ئەوەمان بۆ دەردەخەن، کە ٤٦% ئەو ئاوەی کە بۆ چالاکییە ئابوورییەکان و پێویستییەکانی مرۆڤ تەرخان کراوە، لە بواری چالاکیی پیشەسازیدا بەکار هاتووە. بە سەرنجدان بە گەشەکردنی پیشەسازی لە جیهانی ئەمڕۆدا، ئەم ڕێژەیە ڕۆژ بە ڕۆژ بەرزتر دەبێتەوە.\n٧) ڕووبارەکان بە هۆی دیمەنی جوان و سروشتی دڵڕفێنی خۆیانەوە، دەتوانن ببنە سەرچاوەیەکی گرنگی پیشەسازیی تۆریزم. هەروا، دەکرێ لە پاڵ ئەمەیشدا هەندێ چالاکیی گەشتوگوزاریی وەک ڕاوەماسی، مەلەوانی و وەرزشە ئاوییەکان دەستەبەر بکرێن، کە لە هەمان کاتدا داهاتی زیاتریش بۆ وڵات دابین دەکات.\nئاوی ڕووبارەکانی کوردستان، بە شێوەیەکی گشتی لە هەموو ئەو بوارانەی سەرەوە کە ئاماژەمان پێ کرد، بەکار دێن، جگە لە گواستنەوە و کەشتیڕانی نەبێت. تەنیا ڕووباری دیجلە، دەتوانرێ بۆ کەشتیڕانی سوودی لێ ببینرێت، کە ئەویش مەودایەکی زۆر کورتی بە ناو خاکی کوردستاندا تێپەڕ دەبێ و سوودمەندیی ئەوتۆی نابێت. هەر بۆیە، هەموو بوارەکانی دیکەی بەکارهێنانی ئاوی ڕووبارەکان، وا دەکات سەنگی هیدرۆپۆلیتیکیی هەرێمی کوردستان لە چاو عێراق زیاتر بێت. لە ڕاستیدا، بە هۆی هەڵکەوتەی جوگرافی و بەو پێیەی کوردستان بەرامبەر بە عێراق بە ناوچەی سەرووڕووبار دادەنرێ، هەر بۆیە لە بواری ئاودا عێراق چاوی لە دەستی هەرێمی کوردستانە و، ئەمەیش بە خاڵی لاوازی دەوڵەتی عێراق و خاڵی بەهێزی کوردستان دادەنرێت. هەروا هەموو ئەو خاڵانەی سەرەوە کە ئاماژەمان پێ کرد، بە نۆرەی خۆیان سەنگی هیدرۆپۆلیتیکیی هەرێمی کوردستان لە بواری جۆراجۆری سیاسی، ئابووری و جیۆپۆلیتیکی، زیاتر دەکەن. ئەمەیش دەرفەت و توانای زیاتر بەم حکوومەتە دەدات بۆ ڕووبەڕووبوونەوەی بەربەست و گرفتەکان و، لە هەمان کاتیشدا دەتوانێ توانای ئابووریی حکوومەت زیاتر بکات.\nسیاسەتی ئاویی عێراق بەرامبەر بە هەرێمی کوردستان\nبە درێژاییی ساڵانی فەرمانڕەواییی حکوومەتە یەک لە دوای یەکەکانی عێراق لە کوردستان، ئەو سیاسەتە ئاوییەی کە گرتبوویانە بەر، پتر لە قازانجی ناوچە عەرەبییەکان بووە. لەمبارەیەوە د.شاکر خەسباک دەڵێ: "بەشی زۆری ئەو پرۆژانەی کە لەسەر ڕووبارەکانی ناوچەکەدا ئەنجام دراون، یان بەنیازە ئەنجام بدرێن، بە شێوەیەکی کەم نەبێت خزمەتی ناوچەکە ناکات." ئەم قسەیەی شاکر خەسباک، ڕووی ڕاستیی سیاسەتی ئاویی عێراق بەرامبەر بە کوردستان دەخاتە ڕوو. دەتوانین کاریگەرییە خراپەکانی سیاسەتی ئاویی عێراق لەسەر کوردستان لەم خاڵانەی خوارەوەدا دەستنیشان بکەین:\n١) بە هۆی بەنداوەکانەوە (دوکان، دەربەندیخان، حەمرین و مووسڵ) ڕووبەرێکی زۆری زەویی بەپیتی کشتوکاڵی کوردستان کەوتنە ژێر ئاوەوە، کە پانتایییان دەگاتە ٩٣٨ کم چوارگۆشە، واتە ٣٧٥ هەزار دۆنم زەوی، کە لە دەشتە بەپیتەکانی شارەزوور، ڕانیە، ژەنگاری باکوور و حەمرین هەڵکەوتوون.\n٢) ئامانجی هەندێک لەو پرۆژانە خزمەتکردنی سیاسەتی تەعریب بووە، بۆ نموونە پرۆژەی ئاودێریی کەرکووک بۆ ئاوەدانکردنەوە و ئاودێریکردنی ناوچەی حەویجە و دەشتی کەرکووک و پردێ بوو و، لە ئەنجامدا عەرەب لە هەموو ئەو ناوچانە نیشتەجێ کران و دانیشتووانی کورد ڕاگوێزران. هەروا لە ناوچەی گەرمیانیش، هەمان سیاسەت پەیڕەو کرا و بەشی هەرە زۆری ئەو گوندە کوردنشینانەی کە دەکەوتنە دوای بەنداوەکانی دەربەندیخان و حەمرین، ڕاگوێزران و عەرەبیان تێدا نیشتەجێ کران.\n٣) گواستنەوەی ئاوی ڕووباری دیجلە بۆ ڕووباری فورات، لە ڕێگەی کەناڵی سەڕساڕ (ثرثار) بۆ قەربووکردنەوەی کەمئاویی فورات. دیارە ئەمه‌یش بە پشتبەستن بووە بە ڕێژگەکانی ڕووباری دیجلە وەک: زێی گەورە و بچووک، سیروان، عوزێم، ئەڵوەند و خابوور و هیزل، کە هەر هەموویان سامانی ئاویی خەڵکی کوردستان بوون. واتە ئەو سامانە ئاوییەی، کە ڕەواتر بوو خەڵکی کوردستان کەڵکی لێ وەربگرن، ڕەوانەی ناوچەکانی ناوەڕاست و باشووری عێراق دەکرا و، لەوێ پرۆژەی ئاودێریی لەسەر دروست دەکرا و، بەشی ناوچە کوردنشینەکانیش ڕاگواستنی دانیشتووانەکەی یان نیشتەجێکردنی عەرەب بووە.\nئەمڕۆیش، سیاسەتی ئاویی عێراق لەوەی جاران باشتر نییە، بەڵام ئەوەی کە گۆڕاوە ئەوەیە، کە ئیتر حکوومەتی عێراق وەک جاران دەسەڵاتی بەسەر سەرچاوە ئاوییەکانی کوردستاندا نییە تا بەگوێرەی سیاسەتی خۆی هەڵسوکەوتی پێوە بکات. هەر بۆیە، ئەمڕۆ ئەو پلانەی کە لە ڕابردوو بە قازانجی خۆیان دایان ڕشتبوو، بەسەریاندا شکاوەتەوە و، کارتێکی بەهێزیان داوەتە دەست حکوومەتی هەرێمی کوردستان، کە دەتوانێ لە کاتی پێویستدا ئەم کارتە بەکار بهێنێ.\nپاش خستنەڕووی سەنگی هیدرۆپۆلیتیکیی هەرێمی کوردستان، ئەو ڕاستییەمان بۆ دەرکەوت کە هەرێمی کوردستان ناوچەیەکی دەوڵەمەندە بە سەرچاوە ئاوییەکان، کە بە درێژاییی مێژوو ئەم دەوڵەمەندییە، بووەتە هۆی چاوتێبڕین و تەماحی بێگانە و داگیرکردنی خاکی کوردستان، بۆ ئەوەی دەسەڵاتیان بەسەر ئەو سەرچاوە گرنگەدا بشکێت. هەروا بۆمان دەرکەوت، کە سامانی ئاوی کوردستان، دەتوانێ ببێتە سەرچاوەیەکی گرنگی بەهێزیی ئەم وڵاتە لە ڕووی هیدرۆپۆلیتیکییەوە، بەتایبەت سەبارەت بە دەوڵەتی عێراق، کە دەوڵەتی خوارووی ڕووبارە لە چاو هەرێمی کوردستاندا. بۆ ئەوەی هەرێمی کوردستان بتوانێ کارتی ئاو لە ململانێ سیاسییەکانی ناوچەکەدا بەکار بهێنێ، وا پێویستە توانا تەکنیکی و زانستییەکانی خۆی لە بواری کۆنترۆڵکردن، بەڕێوەبردن و بەکارهێنانی سەرچاوە ئاوییەکان بەرزتر بکاتەوە و، بیگەینێتە ئاستێک کە بتوانێ لەمبارەیەوە قسەی خۆی لە ناوچەکەدا هەبێت.\nهەرێمی کوردستان، بە سەرنجدان بە ژمارەی کەمی دانیشتووان و دەوڵەمەندیی بە سەرچاوە ئاوییەکان، دەتوانێ لە داهاتوودا ببێتە سەرچاوەیەکی گرنگی دابینکردنی ئاو بۆ وڵاتانی ناوچەکە، کە زۆربەیان وڵاتانی بیابانی و کەمئاون وەک: عێراق، سووریا، ئۆردن و سعوودیا؛ ئەمەیش دەتوانێ سەنگی هیدرۆپۆلیتیکیی کوردستان بگەیەنێتە بەرزترین ئاستی خۆی. هەروا، دەکرێ ئەم کارتە بخرێتە خزمەتی بوارەکانی دیکە سیاسەتی حکوومەتی کوردستان، وەک فراوانکردنی سەرچاوەکانی هەناردەکردنی نەوت لە ڕێگەی ئەو دەوڵەتانەی کە ئاویان پێ دەفرۆشێت. ئەمەیش وا دەکات هاوسەنگی، لەو جۆرە مامەڵە و پەیوەندییانەدا دروست ببێ و، کوردستان لەژێر ڕەحمەت و گوشاری یەکلایەنەی ئەو دەوڵەتانە دەربچێت.\n١) د.ئازاد محەمەدئەمین نەقشبەندی، لێکۆڵینەوە کوردستانییەکان، بەڕێوەبەرایەتی چاپ و بڵاوکردنەوەی هەولێر، هەولێر، ٢٠١٣.\n٢) سعيد رضايی، نقش سامانەهای اطلاعاتی فضاپايه در كاهش يا افزايش آسيب پذيری امنيت ملی، فصلنامه آفاق امنیت / سال چهارم / شماره دهم - بهار ١٣٩٠.\n٣) د.عبدالرحمن صالح مزوري، الوزن الجیوپولیتیکي لمیاە الانهار في کوردستان، دار سپیریز، دهوک، ٢٠١٢.\n٤) د.فەریدوون کاکەیی، داهات و ئەمنی ئاو لە هەرێمی کوردستاندا، سەنتەری لێکۆڵینەوەی ستراتیجیی کوردستان، سلێمانی، ٢٠٠١.\n٥) محمدحسن نامی، جغرافیای سیاسی آبهای مرزی ایران (رودخانەها)، چاپ اول، نشر سهرە، تهران، ١٣٩٠.\n٦) نجیب آقا فهیم، آب صلح و امنیت برای همە، چاپ اول، بنیاد هاینریش بل، کابل، ١٣٩٥.\n٧) یارمحمد بای، هیدروپولیتیک رودهای مرزی، چاپ اول، مٶسسە ابرار معاصر تهران، ١٣٨٤.


پەرلەمانتارێكی فەتح: بەئامانجگرتنی حەشدی شەعبی و ئەبو مەهدی موهەندیس و جەنەراڵ قاسم سولەیمانی، هەموو عیراقییەكانی یەكخست - هيوای کۆرد\nHome هەواڵ جێهان پەرلەمانتارێكی فەتح: بەئامانجگرتنی حەشدی شەعبی و ئەبو مەهدی موهەندیس و جەنەراڵ قاسم سولەیمانی، هەموو عیراقییەكانی یەكخست\nپەرلەمانتارێكی فەتح: بەئامانجگرتنی حەشدی شەعبی و ئەبو مەهدی موهەندیس و جەنەراڵ قاسم سولەیمانی، هەموو عیراقییەكانی یەكخست\nپەرلەمانتارێكی هاوپەیمانی فەتح كە لەلایەن هادی عامرییەوە سەركردایەتی دەكرێت ڕایدەگەیەنێت، نەبوونی خواستی هێزە سیاسییەكانی كورد و سوننە بۆ دەركردنی هێزەكانی ئەمریكا و هێزە بیانییەكان لە عیراق، زیانگەیاندن بوو بە یەكێتی نیشتمانی و كاریگەریی بۆسەر سروشتی پەیوەندییەكان دەبێت لەگەڵ كورد.\nحەنین قەدۆ، پەرلەمانتاری هاوپەیمانی فەتح، لە لێدوانێكیدا بۆ میدیاكانی عیراق، ڕایگەیاندووە”بەئامانجگرتنی حەشدی شەعبی و ئەبو مەهدی موهەندیس و جەنەراڵ قاسم سولەیمانی، هەموو عیراقییەكانی یەكخست، ئەوەی ڕێگریشی كرد لەبەردەم بڕیارەكەی پەرلەمان بۆ سەرپشككردنی حكومەت لەپێناو دەركردنی هێزەكانی ئەمریكا و هێزە بیانییەكان لە عیراق، لە دەرەوەی ڕیزەكە دەخوێنن”.\nبە وتەی قەدۆ”بەدەنگەوەنەهاتنی ئەو بڕیارە، بەڵگەیەكی ڕوونە لەسەر ئەوەی كە ئەوانە خواستی پارێزگارییان نییە لە سەروەریی عیراق و هاندانیشە بۆ مانەوەی هێزەكانی هاوپەیمانان لەسەر خاكی عیراق و بۆ جێبەجێكردنیئۆپەراسیۆنی هاوشێوەی بەئامانجگرتنی موهەندیس و سولەیمانی و كەسێتییە عیراقییەكانە”.\nپەرلەمانتارەكەی هاوپەیمانی فەتج دەڵێت”عیراق نایەوێت لەگەڵ واشنتن بچێتە بەریەككەوتنی چەكداری، بۆیە پێویستە ویلایەتە یەكگرتووەكان بەشێوەیەكی ئاشتیانە و بەشێوەی دیپلۆماسی هێزەكانی پاشەكشەپێبكات”، پێشبینیشی كرد بە پاشەكشەپێنەكردنی هێزەكان لەلایەن واشنتنەوە، بەریەككەوتنی چەكداریی دروستببێت كە ئەمیش بە وتەی ئەو”لە بەرژەوەندی عیراق نییە”.\nلەم ماوەی دواییدا، پەرلەمانی عیراق بەبێ ئامادەبوونی هەردوو پێكهاتەی كورد و سوننە، لە دانیشتنێكی نائاساییدا، حكومەتی سەرپشك كرد، هێزەكانی ئەمریكا و هێزە بیانییەكان لە عیراقدا دەربكات.\nTags: حەشدی شەعبی‌فەتحكورد و سوننەهادی عامری\nئێران باوەڕ بە دەستپێشخەریەكەی ئەمەریكا ناكات


ئاڵۆزکردنی ڕه‌وشی ناوخۆیی عێراق به پاره‌ی وڵاتانی عه‌ره‌بی / هێزه‌کانی ده‌ره‌وه عێراقێکی به‌هێزیان ناوێت - جام کوردی\nئاڵۆزکردنی ڕه‌وشی ناوخۆیی عێراق به پاره‌ی وڵاتانی عه‌ره‌بی / هێزه‌کانی ده‌ره‌وه عێراقێکی به‌هێزیان ناوێت\nشرۆڤه‌کارێکی عێراقی به ئاماژه به ده‌ستێوه‌ردانی ژماره‌یه‌ک له وڵاتانی ناوچه‌ی که‌نداوی فارس له کاروباری ناوخۆیی ئه‌م وڵاته وتی: ئه‌م وڵاتانه هه‌ندێک به‌کرێگیراو بۆ تێکدانی ڕه‌وشی ئه‌منی عێراق به‌کار دێنن.\nبه پێی ڕاپۆرتی جام کوردی، حه‌یده‌ر موسه‌وی شرۆڤه‌کاری عێراقی سه‌باره‌ت به ڕووداوه‌کانی ئه‌م وڵاته وتی: ده‌بێت له نێوان خۆپێشاندانی هێمنانه و ئاشتیخوازانه‌ی خه‌ڵک و ئه‌وانه‌ی که په‌نا بۆ کاری توندتوویژی ده‌به‌ن، جیاوازی دابنێین. خه‌ڵک به هۆی شکستی دامه‌زراوه حکومییه‌کان له دابینکردنی خزمه‌تگوزارییه‌کان ڕژاونه‌ته سه‌ر شه‌قامه‌کان، به واتایه‌کی دیکه خۆپێشاندانه‌کان بۆ گوشار خستنه سه‌ر حکومه‌ت بووه.\nناوبراو سه‌باره‌ت به ده‌ستێوه‌ردانی ده‌ره‌کی له‌م ڕووداوانه‌ش وتی: هێزه‌کانی ده‌ره‌وه عێراقێکی به‌هێز و سه‌قامگیریان ناوێت، ئه‌وان هه‌وڵی به‌لاڕێدابردنی خۆپێشاندانه‌کانی خه‌ڵکیان ده‌دا و پاڵپشتییان له شانه نوستووه‌کانی به‌عس کردووه و ئه‌مه‌ش هۆکارێکی توندووتیژییه‌کان له به‌غدا و شاره‌کانی دیکه بووه.\nده‌ست له کار کێشانه‌وه‌ی عادل عه‌بدولمه‌هدی له لایه‌ن په‌رله‌مانی عێراقه‌وه په‌سه‌ند کراوه. بۆ چاره‌سه‌ربوونی قه‌یرانی سیاسی عێراق و جێبه‌جێکردنی داواکارییه‌کانی خه‌ڵک کام ڕێگا به پێویست داده‌نرێت؟\nسه‌ره‌تا ده‌بێت ڕێنماییه‌کانی مه‌رجه‌عیه‌ت به ئه‌رێنی سه‌یر بکرێت، ئه‌گه‌ر حکومه‌ت و لایه‌نه سیاسییه‌کان گرنگی به‌م ڕێنماییانه بده‌ن به پێی ئه‌و نه‌خشه‌ڕێگایه‌ی که دیاری کراوه، له چاره‌سه‌رکردنی قه‌یران و کێشه‌کاندا سه‌رکه‌وتوو ده‌بن. له لایه‌کی دیکه‌وه عێراق خاوه‌نی ده‌ستوور و یاسایه که ڕێکه‌وتنی لایه‌نه سیاسییه‌کان ده‌توانێت درگایه‌ک به ڕووی کێشه‌کاندا ده‌کاته‌وه.\nکێشه‌ی سه‌ره‌کی عێراق له چیدا ده‌بینن؟ ئایا ده‌توانین بڵێین که هه‌ندێک لایه‌نی ناوخۆیی و ده‌ره‌کی کار بۆ ئاڵۆزکردنی ڕه‌وشی ئه‌م وڵاته ده‌که‌ن؟\nئێمه ده‌زانین که هه‌ڵبژاردنی عادل عه‌بدولمه‌هدی وه‌ک سه‌رۆک وه‌زیران هه‌ر له سه‌ره‌تادا به پێشێلکردنی ده‌ستوور کرا، هه‌ر بۆیه له جێبه‌جێکردنی میکانیزمه‌کانی دیمۆکراسی یان به هه‌مان یاسای زۆرینه‌ی سیاسی سه‌رکه‌وتوو نه‌بوو، ئه‌و میکانیزمانه‌ی که بۆ پرۆسه‌ی سیاسی عێراق به پێویست داده‌نرێت. به هۆی پشکخوازی و دابه‌شکردنی ده‌سه‌ڵات له عێراق، هه‌ندێک لایه‌ن هه‌وڵی جێبه‌جێکردن و مسۆگه‌ربوونی داواکاری لایه‌نه‌کانی ده‌ره‌وه ده‌ده‌ن، هه‌ر بۆیه لایه‌نه سیاسییه‌کان هێنده له خه‌می سه‌رکه‌وتنی حکومه‌تی عێراقدا نه‌بوون، ئه‌وان زیاتر هه‌وڵی جێبه‌جێکردنی داواکاری ئه‌مریکا و وڵاتانی عه‌ره‌بی ناوچه‌ی که‌نداوی فارسیان داوه و به‌رده‌وام هه‌ندێک لایه‌نی ناوخۆیی هه‌وڵی شکستی کار و پلانی حکومه‌تیان داوه، ئه‌ڵبه‌ت سه‌رجه‌م لایه‌نه سیاسییه‌کان وا نین. بۆ نموونه، به‌زازی خاوه‌نی که‌ناڵی شه‌رقیه ڕایگه‌یاندبوو که ئه‌م حکومه‌ته مافی به ئێمه‌وه نییه و ده‌بێت هه‌وڵی ڕووخاندنی بده‌ین، هه‌ر بۆیه چه‌ندین گرووپ به نهێنی په‌ره‌یان به چالاکییه‌کانیان له دژی حکومه‌ت دا، ئه‌وان عێراقێکی خاوه‌ن هێز و کاریگه‌رییان ناوێت، له به‌ر ئه‌وه‌ی که ئه‌گه‌ر عێراق له بواره‌کانی سیاسی، ئابوری و ئه‌منی به سه‌قامگیری بگات، ده‌بێته هێزێکی کاریگه‌ر له ناوچه‌که و ڕۆڵی له پاراستنی هاوسه‌نگی هێز له‌م ناوچه‌یه‌دا ده‌بێت.\nسه‌باره‌ت به ده‌ستێوه‌ردانه‌کانی ئه‌مریکا و سه‌عوودیا له عێراق بۆچوونی ئێوه چۆنه؟\nئێمه ده‌زانین که شه‌ڕی زاڵبوون به سه‌ر ناوچه‌ی ڕۆژهه‌ڵاتی ناوه‌ڕاست له لایه‌ن ئه‌مریکا، سه‌عوودیا و ئیسرائیله‌وه به‌ڕێوه ده‌چێت، هه‌ر بۆیه به‌هێزبوونی عێراق له به‌رژه‌وه‌ندی ئه‌واندا نییه، له ڕوانگه‌ی ئه‌وانه‌وه عێراق ده‌بێت لاواز بێت تا بتوانن پیلانه‌کانی خۆیان له‌م وڵاته‌دا جێبه‌جێی بکه‌ن، له ئه‌نجامدا ئاڵۆزبوونی ڕه‌وشی عێراق ده‌بێته هۆی ئه‌وه‌ی که ڕۆژهه‌ڵاتی ناوه‌ڕاست له شه‌ڕ و ناسه‌قامگیریدا بێت و ئه‌وان بیانوی جێبه‌جێکردنی پیلانه‌کانی خۆیان هه‌بێت. وه‌ک نموونه، ئه‌و وڵاتانه بۆ جێبه‌جێکردنی پیلانی گرێبه‌ستی سه‌ده و ده‌رکردنی خه‌ڵکی فه‌ڵه‌ستین له شوێن و ماوای خۆیان هه‌وڵ ده‌ده‌ن، گرنگترینی ئه‌م پیلانه، نیشته‌جێکردنی ئاواره‌کانی فه‌ڵه‌ستینه له عێراق، هه‌ر بۆیه ئاڵۆزکردنی ڕه‌وشی عێراق ته‌نیا له به‌رژه‌وه‌ندی ئه‌مریکا و هاوپه‌یمانه‌کانی له ناوچه‌که‌یه.\nسه‌باره‌ت به پشکخوازی که بووه‌ته هۆی گه‌نده‌ڵی و شکستی حکومه‌ت و په‌رله‌مان و به گشتی پرۆسه‌ی سیاسی له عێراق، هه‌ندێک ده‌ڵێن که ئه‌مه په‌یوه‌ندی به ڕابردووه‌وه هه‌یه و تایبه‌ت به ئێستا نییه. له پرۆسه‌ی پێکهێنانی کابینه‌ی نوێ، عێراقییه‌کان چۆن به سه‌ر ئه‌م دیارده‌دا زاڵ ده‌بن؟\nپشکخوازی ئه‌نجامی پرۆسه‌ی سیاسی عێراق نییه، به‌ڵکوو سه‌پێندراوی ئه‌مریکییه‌کانه، ئه‌م دیارده‌یه سه‌ره‌تا له لایه‌ن ده‌سه‌ڵاتی کاتی پاش ڕووخانی سه‌دامه‌وه ده‌ستیپێکرد، ئه‌و کاته‌ی که ئه‌نجومه‌نی حکومه‌تی ڕاگوزه‌ر دامه‌زرا، پرسی پشکخوازی له‌و کاته‌دا بوو که سه‌رجه‌م لایه‌نه سیاسییه‌کان و پێکهاته‌کان به‌و بڕوایه گه‌یشتن که ده‌بێت له داهاتووی وڵاتدا به‌شدارییان هه‌بێت. لایه‌نه کوردییه‌کان هه‌وڵی ئه‌وه‌یاندا که له ڕێگای به‌شداری له حکومه‌ت به‌ره‌و ئامانجه‌کانی خۆیان بۆ پێکهێنانی حکومه‌تێکی کوردی هه‌نگاو بنێن، لایه‌نه‌کانی سوننه‌ش به هه‌مان شێوه خۆیان به خاوه‌نی حکومه‌ت ده‌زانی، ئه‌وان پێیان وابوو که له سه‌ره‌تای پێکهێنانی حکومه‌تی عێراقه‌وه تا ساڵی 2003 ده‌سه‌ڵاتیان به ده‌سته‌وه بووه و له عێراقی نوێش به هه‌مان شێوه ده‌بێت پشکیان هه‌بێت. له ئێستادا گۆڕانکاری گه‌وره ڕوویداوه و ده‌بێت به‌رژه‌وه‌ندی وڵات و هاووڵاتیان ڕه‌چاو بکرێت.\nچۆن ئه‌م ئامانجه مسۆگه‌ر ده‌بێت؟\nکاتێک به شێوازی دیمۆکراتیک و له سه‌ر بنه‌مای ده‌ستووری عێراق به‌ره‌و ئیداره‌دانی وڵات بڕۆین، زۆرینه‌ی سیاسی ده‌بێت وڵاتی به ده‌سته‌وه بێت، ته‌نیا ڕێگای چاره‌سه‌رکردنی ئه‌م دۆخه، بوونی ئیراده‌ی ڕاسته‌قینه‌یه له لایه‌نه سیاسییه‌کان، لایه‌نه‌کان ده‌بێت ئیراده‌ی ئه‌وه‌یان هه‌بێت ده‌ستوور جێبه‌جێ بکه‌ن و زۆرینه‌ی سیاسی حکومه‌ت پێک بێنێت.\nله خۆپێشاندانه‌کانی عێراق تا ڕاده‌یه‌ک په‌نا بۆ توندووتیژی هێنراوه، هێرش کراوه‌ته سه‌ر کۆنسووڵخانه‌ی ئێران و بینا حیزبی و حکومییه‌کان. ڕۆڵی پاره‌ی وڵاتانی عه‌ره‌بی وڵاتانی ناوچه‌ی که‌نداوی فارس له ڕووداوه‌کانی عێراق چۆن ده‌بینن؟\nئێمه ده‌بێت له نێوان دوو پرسدا جیاوازی دابنێین، یه‌که‌م، خۆپێشاندانی ئاشتیخوازانه‌ی خه‌ڵک که له ئه‌نجامی شکستی حکومه‌ت و دامه‌زراوه‌کانی له پێشکه‌شکردنی خزمه‌تگوزارییه‌کان بووه. دووه‌م، ئه‌وانه‌ی که بۆ هه‌ندێک ئه‌جێندای ده‌ره‌کی په‌نایان بۆ توندووتیژی هێنا. ئه‌وان ده‌ڵێن شه‌ڕه‌که په‌یوه‌ندی به نێوماڵی شێعه‌وه هه‌یه و کورد و سوننه ناگرێته‌وه. ئه‌وه‌یه که ده‌ستێکی ده‌ره‌کی له‌م ئاڵۆزییانه‌ی عێراقدا ده‌بینرێت.\nعەسائیب: سەرکوتکردنی خۆپێشاندانەکان درۆبوونی مافی مرۆڤی ئەمریکای ئاشکرا کرد\nعێراق بە بێ وەزیری دەرەوە لە دانوستانەکان لە گەڵ ئەمریکا نزیک دەبێتەوە


رونكردنەوە لەسەر گێچەڵی سێكسی - تۆڕی میدیایی خەڵک\nرونكردنەوە لەسەر گێچەڵی سێكسی\nسەبارەت بە ڕاپۆرتی یەكێك لە سایتەكان لەسەر گێچەڵی سێكسی بۆ سەر منداڵان لەنێو وەرزش بە تایبەت تۆپی پێ لە فێرگەكانی وەرزش، بەڕێوەبەری گشتی وەرزشی هەرێم ڕایدەگەیەنێت، داوای بەڵگەكانمان كردووە ئەگەر پشت ڕاستبكرێتەوە ئەوا ئیجرائات دەكەین.\nشاكر ئەحمەد بەڕێوەبەری گشتی وەرزش لەكۆنفڕانسێكی ڕۆژنامەوانیدا ڕایەگەیاند، بەفەڕمی لەهەرێمی كوردستان چوار مۆڵەتی فێرگەی وەرزشی بەڕێنمایی زۆر باش و چاودێری تووند بۆ پێگەیاندنی منداڵان هەیە، هەر فێرگەیەكی تر هەبێت ئەوا نایاساییە و مۆڵەتی نییە لەهەر شوێنێك بێت.\nدەشڵێت، ئەو بابەتە باسكراوە جێگای داخ بووە، بەر لەساڵێك ڕوویداوە لە بازیان، بەڵام ئەو ڕاهێنەرەی ئەو كارەی كردووە دەستگیركراوە و لەزیندانە و تەواوی شوێنەكەش داخراوە، بەڵام هەر لەسەر ئەو دۆسیەیە بەبڕیاری وەزیری ڕۆشنبیری بڕیاردرا ئەو ٦٠ فێرگە وەرزشیەی هەیە لەسلێمانی دابخرێن چونكە مۆڵەتیان نییە، نوسراویش ئاراستەی وەزارەتی ناوخۆ دەكەن بۆ داخستنی هەر فێرگەیەك كە مۆڵەتی فەڕمی نەبێت لەهەر شوێنێك بێت.\nئەوەشی خستەڕوو، هەفتەیەك مۆڵەت دراوە بەڵگەكانی ئەو بابەتە بخرێتەڕوو ئەگەر ڕوداوێكی لەم شێوەیە هەبێت، ئەوا ئیجرائاتی یاسایی دەگرنەبەر، بەڵام ئێستا چاوەڕوانی پشتڕاستكردنەوەی بابەتەكەن.\n“مافی مرۆڤ لە هەرێم بەرجەستەیە”


ئەمازۆن لەڕوى نرخى هێماى بازرگانییەوە توانى سەرکەوێت بەسەر کۆمپانیاکانى ئەپڵ و گۆگڵدا\n09:21 چوار شه‌ممه 12 حوزه‌یران 2019\nکۆمپانیاى ئەمازۆن لە ئێستادا بەنرخترین هێماى بازرگانییە لە جیهاندا، ئەوەش پاش ئەوە دێت کە توانى بەسەر ئەپڵ و گوگڵدا سەرکەوێت کە ماوەى 12 ساڵە ئەو دوو کۆمپانیایە لوتکەى لیستى بەنرخترین هێماى بازرگانیان گرتبوو.\nلە ساڵى 2018دا ئەمازۆن سێیەمین گرانترین هێماى بازرگانى بوو، کە لە دواى ئەپڵ و گوگڵەوە دەهات، بەڵام ئەمساڵ زۆر بەخێرایی توانى سەرکەوێت بەسەر ئەو دوو کۆمپانیایەدا و لە لوتکەى لیستەکە بێت، ئەوەش بەهۆى ئەوەى بە ڕێژەى 52% نرخى ساڵانەى زیادیکردووە.\nلە ئێستادا نرخى هێماى بازرگانى ئەمازۆن گەیشتووەتە 315 ملیار دۆلار، بەڵام نرخى هەر یەک لە ئەپڵ و گوگڵ 309 ملیار دۆلارە و کۆمپانیاى مایکرۆسۆفتیش لە ڕیزبەندى چوارەم دێت و نرخى هێما بازرگانییەکەى 251 ملیار دۆلارە.\nبەڵام دەبێت جیاوازى بکرێت لەنێوان گرانترین هێماى بازرگانى و گەورەترین کۆمپانیا لە ڕوى نرخى بازاڕەوە، کە لە ئێستادا کۆمپانیاى مایکرۆسۆفت لە ڕوى نرخى بازاڕەوە گەورەترین کۆمپانیایە، کە نرخى بازاڕى ئەو کۆمپانیایە بریتییە لە 1016 ملیار دۆلار و کۆمپانیاى ئەمازۆنیش 916 ملیار دۆلارە و ئەپڵیش 751 ملیار دۆلار و گۆگڵیش 750 ملیار دۆلارە.\nمەسرور بارزانی و فراکسیۆنە کوردییەکانی پەرلەمانی عێراق کۆدەبنەوە\nمەروانی سەرتاش وێنەى کەسایەتییە بەناوبانگەکان لەسەر قژ دەنەخشێنێت (ڤیدیۆ)\n15:31 شه‌ممه 14 ئه‌یلول 2019\nسەرۆکى هەرێم و پەرلەمان کۆبوونەوە.. “ئامادەکاری بکرێت بۆ نوسینەوەى دەستورێکی سەردەمیانە”\n15:18 یه‌ك شه‌ممه 15 ئه‌یلول 2019\nوتەبێژی قوباد تاڵەبانی: پڕۆژەی بایۆمەتری فەرمانبەران هەڵنەوەشاوەتەوە\n20:57 یه‌ك شه‌ممه 01 ئه‌یلول 2019\n17:24 هه‌ینی 23 ئاب 2019\nگەنجێکی تەمەن 17 ساڵ لە بەنداوی سماقوڵی خنکا\n17:26 پێنج شه‌ممه 12 ئه‌یلول 2019\nلە کۆبوونەوەیەکى نەتەوە یەکگرتووەکاندا ئامارى شەهید و بریندارانی پێشمەرگە لە شەڕی داعش ئاشکرا کرا


كانونی دووه‌م | 2014 | مەسعوود مەناف|Masoud Manaf\nArchive for كانونی دووه‌م, 2014\nئارام ئەوەی سەبارەت بە ڕۆژهەڵاتمیحوەری نووسی\n31 كانونی دووه‌م 2014 Rojpress\tلێدوانێک بنووسە\nپێشتر گوتوومانە کە پێویستە گوتارێکی “رۆژهەڵات میحوەر” وەک بنەمای کار و کردەوەمان دیاری بکەین بەڵام هێندێک لە دۆستان خراپ لەو مژارە تێگەیشتوون. رۆژهەڵات میحوەربوون بە واتای دژایەتیکردنی رەوتی خەباتی باکوور و رۆژئاوا نیە. ئەو پەرچەکردارە منداڵانەیە و ئەو چەشنە جەمسەربەندیە جگە لە ڕوایی پێدان بە سنوورە دەستکردەکان و دابەشکردنی سەرلەنوێ کورد هیچی دیکەی بە دواوە نابێت. رۆژهەڵات میحوەربوون بەواتای زیندووکردنەوەی خەبات لە رۆژهەڵاتی کوردستانە، نەک دژایەتیکردنی کورد لە بەشەکانی دیکە. سەبارەت بە بابەتی دەستێوەردانی پەکەکە لە کاروباری پارچەکانی دیکەش؛ یەک قسە باوکی هەموو قسان، ئەگەر بۆخۆت شت بی، هێز بی، خاوەنداریەتی لە بەشی خۆت بکەیت، کەس ناتوانێت رێچکە و رێبازت بۆ دیاری بکات کە دوایە ناچار بی هەڵوێستی لە بەرانبەردا بگری و بە دەستێوەردان تۆمەتباری بکەیت … سادەترین ئەسڵی دیموکراسیش ئەوەیە، هەموو هێزێک رەوایی خۆی لە دەنگی خەڵک وەردەگرێت، چاوەڕێ دەبین هەتا رۆژێک دەرفەتێک بڕەخسێت و کوردی رۆژهەڵات لە رێگای سندووقەوە نوێنەرە راستەقینەکانی خۆی هەڵبژێرێت. تکایە هەتا ئەو کات بەلانیکەمەوە لە نێو ئەو رایەڵە کۆمەڵایەتیەدا لێمانگەڕێن و شەڕی کورد بە کورد مەفرۆشن …\nهابزم بە کانت فرۆشت و پازدە دۆلاریشم لە گوپ دا\n30 كانونی دووه‌م 2014 Rojpress\tلێدوانێک بنووسە\nدەبوایە بە پەلە بەشێک لە لێڤایتانی هابزم کڕیبا و خوێندباوە بۆ سێمینارێک. لە رێگەی کتێبفرۆشییەکی ئینتێرنێتییەوە سفارشم دا بە ئومێدی ئەوەی کە زووتر بگاتە دەستم، داوام کرد بە پۆستی خێرا بۆم بنێرن. کەچی سێ رۆژ بەر لە سێمینار، ئیمەیلیان ناردووە ببوورە وەڵا ئەو کتێبەمان نییە! چەندەم بە تەلەفۆن و بە ئیمەیل جنێو پێدان با بمێنێ بەڵام شانسی خۆم، کتێبەکە بە هەڵکەوت لە کتێبفرۆشییەکی ناو شار هەبوو. چووم کڕیم و هاتمەوە.\nئێوارەکەی کتێبفرۆشییە ئینتێرنێتیەکە اس ام اسی نارد وەڵا کتێبەکەت ئەوە لە رێگادایە و سبەی دەگاتە دەستت! دەک بەزیادم نەکردن، تازە؟ ئەگەر کڕیم؟ چا نەبوو، چووم هی کتێبفرۆشییەکەی ئێرە بدەمەوە دەبێ و نابێ و درەنگ بووە و لایلۆنەکەیت لێکردۆتەوە و … ئاخیری بە هەزار بۆڵەبۆڵ و پاڕانەوە رازی بوون بە کتێبی دیکە بۆم بگۆڕنەوە ئاشتیی هەمیشەیی کانت لەوێ بوو، نەخد ئەوم هەڵگرت و پازدە دۆلاریشم باقی وەرگرتەوە و ئێمە بەخێر و ئێوە بەسڵامەت\nژەنەراڵێکی ئیسرائیلی دەڵێ ئەلقاعیدە سێ بنکەی لە ناو تورکیا هەیە\n29 كانونی دووه‌م 2014 Rojpress\t4 comments\nNNSROJ: ژەنەراڵ “ئاڤیڤ کۆچاڤی”، بەرپرسی ئیستخباراتی سوپای ئیسرائیل لە کۆنفڕانسێکی ئاسایشیدا رایگەیاند کە ئەلقاعیدە لە ناو خاکی تورکیا سێ بنکەی هەیە کە تێیدا مەشق بە جیهادیستە بیانییەکان دەکات و پاش رێکخستنیان، رەوانەی بەرەکانی شەڕی سووریایان دەکات.\nکۆنفڕانسەکە لە “ئەنستیتۆی لێکۆڵینەوەی ئاسایشی نیشتمانی” لە تێلئاڤیڤ بەڕێوەچوو و کۆچاڤی تێیدا ئاماژەی بەوەش کرد کە جیهادیستەکانی ئەلقاعیدە، بە ئاسانی لە رێگای تورکیا، کە ئەندامی ناتۆیە، سەردانی وڵاتانی ئەورووپایی دەکەن.\nرۆیتەرز پێوەندی بەو ژەنەراڵە ئیسرائیلییە گرتووە تا زانیاری وردتر سەبارەت بە شوێنی کەمپەکان و هەژماری چەکدارانی ئەلقاعیدە لەم شوێنانەی لێوەرگرێ بەڵام ناوبراو، زانیاری زیاتری لەمبارەوە نەدرکاندووە. زیاتر بخوێنەوە…\nدوو گیراوی سیاسیی عەرەب بە نهێنی لە سێدارە دراون\n29 كانونی دووه‌م 2014 Rojpress\t2 comments\nNNSROJ: دوو گیراوی سیاسیی عەرەب بە ناوەکانی “هادی راشدی و هاشم شەعبانی”، بە نهێنی و بە بێ ئاگادارکردنەوەی پارێزەر و بنەماڵەکانیان لە سێدارە دراون.\nئیتلاعاتی شاری ئەهواز لە رێگەی تەلەفۆنەوە بنەماڵەی ئەو دوو گیراوەی ئاگادارکردۆتەوە کە کوڕەکانیان سێ چوار رۆژ لەمەوبەر لەسێدارە داوە.\nئەوە لەکاتێکدایە کە “هاشم شەعبانی و هادی راشدی”، لە ٧ی دێسامبرەوە لە لایەن هێزەکانی ئیتلاعاتەوە لە گرتووخانەی کاروونی ئەهوازەوە بۆ شوێنێکی نادیار راگوێزرابوون و زانیارییەک سەبارەت بە چارەنووسیان نەکەوتبۆ دەست. زیاتر بخوێنەوە…\nعەفرین: سێهەم بەڕێوەبەرایەتیی کاتیی رۆژئاوا راگەیاندرا\n29 كانونی دووه‌م 2014 Rojpress\t7 comments\nNNSROJ: پێشنیوەڕۆی چوارشەممە[٢٩ی ژانویە/ ٩ی رێبەندان]، ئەنجوومەنی یاسادانانی کانتۆنی عەفرین کۆبۆوە و پاشان بەڕێوەبەرایەتیی کاتیی لە هەرێمەکە راگەیاند.\nبەڕێوەبەرایەتیی کاتیی کانتۆنی عەفرین لە ٢٢ وەزیر پێکهاتووە و “هێڤی ئیبڕاهیم”، سەرۆکایەتی دەکات.\nلە رۆژانی ٢١ و ٢٧ی مانگیشدا، بەڕێوەبەرایەتیی کاتی لە عاموودێ و کۆبانێ راگەیاندرابوون.\nبەڕێوەبەرایەتیی سێ کانتۆنی ئاماژەپێکراو، رۆڵی حکوومەتی کاتی لە رۆژئاوای کوردستان، تا بەڕێوەچوونی هەڵبژاردنی گشتی دەگێڕن.\nئەردۆغان لە تارانە/ ئێران و تورکیا دووبارە لێک نزیک دەبنەوە\n29 كانونی دووه‌م 2014 Rojpress\t1 comment\nNNSROJ: رەجەب تەیپ ئەردۆغان، سەرۆک وەزیری تورکیا، بە مەبەستی ئەنجامدانی دیدارێکی دوو رۆژە لە تارانە، سەرلەبەیانیی رۆژی چوارشەممە[٩ی رێبەندان]، لەگەڵ “حەسەن رووحانی”، سەرکۆماری ئێران کۆبۆوە.\nناوبراو کە پاش سێ ساڵ، بە هاوڕێیی ٤ وەزیر و هەژمارێکی تر لە بەرپرسانی پایەبەرزی سیاسی و ئابووریی وڵاتەکەی سەردانی ئێرانی کردووە، بڕیارە چاوی بە “سەیدعەلی خامنەیی”، رێبەری ئایینیی ئێرانیش بکەوێ.\nلە سێ ساڵی رابردوودا و بەتایبەت پاش دەستپێکی شەڕی ناوخۆی سووریا، تاران و ئانکارا هەریەک خۆیان لە بەرەیەکی شەڕدا دیتەوە و ئەمەش ساردبوونەوەی پێوەندییەکانی نێوان دوو وڵاتی لێکەوتەوە.\nئۆباما: ئەگەر کۆنگرە گەمارۆی نوێ بەسەر ئێراندا بسەپێنێ، ڤێتۆی دەکەم\n29 كانونی دووه‌م 2014 Rojpress\t3 comments\nNNSROJ: باراک ئۆباما، لە پێنجەمین ساڵوەگەری دەستبەکاربوونی خۆی وەک سەرکۆماری ئەمریکا، رۆژی چوارشەممە[٢٩ی ژانویە]، لە کۆنگرەی ئەو وڵاتەدا بەرگری لە سیاسەتی دیالۆگ لەگەڵ کۆماری ئیسلامیی ئێران کرد و رایگەیاند کە بڕیاری کۆنگرە بۆ پەسەندکردنی سزای ئابووری نوێ دژ بە ئێران ڤێتۆ دەکات.\nناوبراو قۆناخی دیالۆگ لەگەڵ ئێرانی بە باشترین دەرفەتی بەدەر لە شەڕ، بۆ چارەسەرکردنی کێشەی ئەتۆمی ئەو وڵاتە لەقەڵەمدا و هاوکات وتیشی کە ئەگەر خۆی و هاوپەیمانەکانی بەو قەناعەتە بگەن کە ئێران لەو دەرفەتە کەڵک وەرناگرێ، خۆی داوای سزادانی زیاتری ئێران دەکات.\nلەم دواییانەدا و پاش رێککەوتنی ئێران و وڵاتانی ناسراو بە ٥+١، پێوەندی تاران و وڵاتانی رۆژئاوا بەرە بەرە نۆرماڵ بۆتەوە و بەشێکی بەرچاو لە گەمارۆ ئابوورییەکانی لەسەر هەڵگیراوە.


یه‌كێتیی باسكه‌ی سلێمانی چالاكییه‌كانی ده‌ستپێده‌كاته‌وه و 9 یانه‌ی كوڕان و 6 یانه‌ی كچان به‌شدارن – SNN\nHome›وەرزش/ناوخۆیی›یه‌كێتیی باسكه‌ی سلێمانی چالاكییه‌كانی ده‌ستپێده‌كاته‌وه و 9 یانه‌ی كوڕان و 6 یانه‌ی كچان به‌شدارن\nیه‌كێتیی باسكه‌ی سلێمانی چالاكییه‌كانی ده‌ستپێده‌كاته‌وه و 9 یانه‌ی كوڕان و 6 یانه‌ی كچان به‌شدارن\nدیمەنێک لە یاری باسکە\nدوای دابڕانێكی زۆر به‌هۆی بڵاوبوونه‌وه‌ی ڤایرۆسی كۆرۆنا، دواجار یه‌كێتیی باسكه‌ی عێراق لقی سلێمانی چالاكییه‌كانی خۆی ده‌ست پێده‌كاته‌وه و له یه‌كه‌م چالاكیشیدا پاڵه‌وانێتیی باسكه‌ی كوڕان و كچان بۆ یاری(3×3) به‌ڕێوه‌ده‌بات.\nسكرتێری لقی سلێمانی یه‌كێتیی باسكه‌ی عێراق رایگه‌یاند” كه ده‌مانه‌وێت ده‌ست به چالاكییه‌كانمان بكه‌ینه‌وه بۆ ئه‌وه‌ی یاریزانانمان له‌وه زیاتر دانه‌نیشن و به‌شداری ركابه‌رییه‌كان بكه‌نه‌وه.\nبیلال مه‌ولود سكرتێری لقی سلێمانی یه‌كێتیەکە وتی:” به‌هۆی ئه‌و بارودۆخه نه‌خوازراوه‌ی به‌هۆی بڵاوبوونه‌وه‌ی ڤایرۆسی كۆرۆنا دروست بووه، نه‌مانتوانی چالاكییه‌كانمان ده‌ست پێبكه‌ینه‌وه و ماوه‌یه‌كی زۆره یاریزانانمان دانیشتوون، بۆیه به پاڵه‌وانێتی (3×3) ده‌ست به چالاكییه‌كانمان ده‌كه‌ینه‌وه.\nئاماژه‌ی به‌وه‌شدا:” له پاڵه‌وانێتییه‌كه‌دا 9 یانه‌ی كوڕانی شاری سلێمانی و ده‌ورووبه‌ری به‌شداری پاڵه‌وانێتیه‌كه ده‌كه‌ن، هه‌روه‌ها له كچانیشدا 6 یانه ركابه‌ری نازناوه‌كه ده‌كه‌ن، له‌به‌رئه‌وه پێشبینی ده‌كه‌ین پاڵه‌وانێتیه‌كه سه‌ركه‌وتوو بێت و یاریزانانیش ئاستێكی به‌هێز پیشان بده‌ن”.\nماوه‌یه‌كی زۆره به‌هۆی ده‌ستپێنه‌كردنی چالاكییه وه‌رزشییه‌كان سه‌رجه‌م خول و پاڵه‌وانێتییه‌كان وه‌ستاون، به‌ڵام لقی سلێمانی یه‌كێتیی باسكه‌ی عێراق وه‌ك یه‌كه‌م یه‌كێتی یاری باسكه له‌سه‌ر ئاستی عێراق چالاكییه‌كانی ده‌ستپێدەکاتەوە.\n“مسته‌فا كازمى به‌ڵێنیداوه نه‌هێڵێت ئه‌م هه‌ڵبژاردنه ساخته‌كارى بكرێت”\nسبەی یەكێتی و پارتی كۆدەبنەوە\nهێمن هەورامی “گەلی كورد هەمیشە پشتیوانی و پشتگیرییەکانی فەرەنسا لەبیر ناكات”\nغالب محەمەد: تەنیا ئەو پەرلەمانتارانە نوێنەری گۆڕانن كە دوێنێ نه‌چوونه ناو كۆبوونه‌وه‌ى په‌رله‌مان


مالئاواییەکەى سام ئاغا، شەش واتا و یەک ئەنجام.\nبەدواى نامەى ماڵئاواییەکەى بەریز جەلالی سام ئاغادا . ژمارەیەک وتارو نامەو ئیمیلم بەرچاو کەوت کە تیکرا گەشبین و یەکرابوون لەسەرئەوەى هیشتا لە هەریمەکەماندا کەسیکى پاک ماوە ! ئاى کە سەیرە ! هێشتا کەسیکى پاک ماوە ! تۆبڵێی راستبێ !؟\nلە رۆژگارو رۆژگارستانیکدا سەیر ئەوەبوو کەسێکى ناپاک هەڵکەوێ ! ناپلیون چەند ساڵێک ئابڵووقەى ولاتێکیدا ، دوایی پاشەکشەىکرد . پرسییان بۆ؟ وتى چونکە زۆر هەوڵمدا ناپاکیکیان لەناودا بدۆزمەوە ، دەستمنەکەوت . ئیستا لاى ئێمە جیگەى سەرسوڕمان ئەوەیە پاکێک هەلکەوێ ! ئەوە واتاى یەکەم.\nواتاى دوەم: کاتێ بەرپرسێکى گەندەل دەزگاکەى بەجیدیلیت ، کارمەندەکانى حەوت بەرد بەدوویدا هەڵئەدەن یا هیچ نەبىت لەژیر چاکەتەکانیانەوە چەمۆلەیەکى لێئەنین . کەچى نەک هەر کارمەندەکانى دیوان ، بەلکو پینووسە ئازادەکانیش یەکی جامیک ئاویان بەدووى سەروکە پاکەکەدا هەلدا بە هیواى ئەوەى هەر ئەو یا سوارچاکیکى وەک ئەو بگەریتەوە و ئیستا چاوەروانن بزانن ئەم نەریتى ئاوهەلدانە وەک جاران ئەنجامدارئەبێ. یا ئەو تروسکەیەش نامینێ ؟\nواتاى سێیەم: بەرپرسە رووتاریکەکان هەولى بێهوودە ئەدەن بە چراخانى کوشک و تەلارو پروژە گەورەگەورەکانیان رووى تاریکى خویان رووناکبکەنەوە . بەلام بەرپرس و کارمەندەکانى دیوان بە بنە مۆمیک قاسە دزراوو نارەواکانى ئەوان لە تاریکیدا ئەهیننە دەرىً .\nواتاى چوارەم: سام بەکردەوە سەلماندى ئاغایەتییەکەى بریتییە لەوەى بەرامبەر مەترسییەکان ریزى پێشەوە بگرێ و بۆ خیرو بەرەکەتەکانیش لەدواوە بوەستێ .\nواتاى پینجەم: لە نامەى مالئاواییەکەىدا ئەلێ : ئەگەر کار بە راپورتەکانى چاودیرى بکرایە ئەوا دنیا بۆ گەندەلکاران بەمجورەى ئیستا تەخت نەئەبوو ، ئەوکاتە دەمانتوانى کومەلگایەکى مەدەنى بخولقینین کە یاساو لیپرسینەوە بالادەسبێ تییدا ..\nئەم وتە ترسناکانە لە سەروکى دزگایەکى وەک چاودیرییەوە جیاوازە لە قسەى گشتیی نارەسمیی خەلکى . وتەکانی ئەم نامەیە گومان لەوەدا ناهیلێ کە :\nا - کار بە راپورتەکانى دیوان نەکراوە .\nب - ئەشێ هەر لەسەرەتاوە دیوان بۆ خولکردنە چاو بووبێ .\nت - زەوى بۆ گەندەلکاران تەختە .\nپ - کومەلگەى شارستانى ناوى بێناوەروکە .\nج - یاسا بالادەسنیە .\nح - دەستى لیپرسینەوە کورتە .\nواتاى شەشەم: لەگەڵ هەموو ئەوانەشدا ، هیشتا ورە بەرزەو هیوا بەهیزە بۆ دەستى جەماوەرو چنگى میژوو .\nکە ئاو لە سەرچاوەوە لیڵبوو ، بە چاودیریی بێدەسەلات و نەزاهەى رووکەش و دادوەریی بێپشت ، روونناکریتەوە .


پلان بۆ دابینکرنی دۆمەینێکی تایبەت بە کوردستان دادەنرێت | دۆتکورد\nبابەت نووسرا لە August 4, 2010 لێدوان (13) لێدوانەکان\nوەزارەتی گواستنەوە و گەیاندن پلان بۆ دابینکردنی دۆمەینێکی تایبەت بە کوردستان دادەنێت و گفتوگۆ لەسەر چۆنیەتی بەدەستهێنان و قۆناغەکانی کار و دانانی پلان کرا.\nسەر لە بەیانی ئەمرۆ بە ئامادەبوونی بەڕێز “انور جبلی شابۆ” وەزیری گواستنەوە و گەیاندن و راوێژکاران و بەڕێوەبەرە گشتییەکانی وەزارەت، بەڕێز “ئاراس نوری” زانستخوازێکی کوردستانی کە کار بۆ دابینکردنی دۆمەینێکی تایبەت بە کوردستان دەکات، ئەو پڕۆژەیەی خستەڕوو و باسی لە قۆناغەکانی بەدەستهێنانی ئەو دۆمەینە کرد و رێوشوینی بەدەستهێنانی کرد.\nدواتر گفتوگۆ لەو بارەیەوە دەستی پێکرد و بە وردی هەموو وردەکارییەکان خرانە روو.\nلە لایەن خۆشیەوە بەڕێز وەزیری گواستنەوە و گەیاندن پشتگیری خۆی بۆ ئەو پڕۆژەیە دەربڕی و پاڵپشتی حکومەتی هەرێمی لە هەر پڕۆژەیەک کە خزمەت بە کوردستان و کوردستانیان بگەیەنێت خستەڕوو.\nئەم خستنە ڕوویە لە بەشێکی کۆبوونەوەی ئاسایی دەستەی راوێژکاری وەزارەتی گواستنەوە و گەیاندن بوو کە بە سەرۆکایەتی بەڕێز “انور جبلی شابۆ” وەزیری گواستنەوە و گەیاندن و راوێژکاران و بەڕێوەبەرە گشتییەکانی وەزارەت ئەنجامدرا.\nسەرچاوە: ماڵپەڕی وەزارەتی گەیاندن و گواستنەوە\nهەواڵ, هەواڵەکانی دۆتکورد, گشتىئاراس نوری, انور جبلی شابۆ, دۆمەین, وەزارەتی گواستنەوە و گەیاندن, کوردستان\n← ناوە دۆمەینێک بۆ کورد، هەنگاوێکی گەورەو پێشکەوتنێکی مەزنە\nکۆنگرەی ئایکان لە کۆلۆمبیا (ICANN39) →\nدانا ڕزگار August 29, 2010 at 3:30 pm\nدادەندرێت يان دادەنرێت؟\nنووسينی له‌م شێوه‌يه بۆ سه‌قه‌تكردنی زمانی كوردييه، به‌داخه‌وه\nNabaz October 12, 2010 at 5:18 pm\nMn nazanm heshta kurd yasayaky niya barambar web, heshar harchy system w computarakanmann hamwy program w softwary dzrawb eter pem, nalen nawa domainy kurdy manay chy amash priojecteka bas bo para xwardn w hechy trr kurd kaka aw hamw kalena haya jare xariki awa bn\naras October 13, 2010 at 1:22 pm\nئەوەی پەیوەندی بەم پرۆژەیەوە هەیە، لە دانانی ڕێسا و ماف هەمووی دادەنرێت و تێهەڵکێشی ڕێسا نێودەوڵەتییەکانیش دەکرێت، دڵنیاشت دەکەم، بێ دانانی ڕێسا و سنووردانان بۆ ماف پاراستن ئەم پرۆژەیە سەر ناگرێت.\nئەوەی باسی دەکەیت دەتوانیت ڕووبەڕووی فەرمانگەی ئایتی بکەیتەوە کە ئەرک و پرسی یەکنۆلۆژیای زانیارییان لە حکومەتی هەرێمدا گرتۆتە ئەستۆ.\nسەبارەت بە پارە خواردنیش، تاکوو ئەمڕۆ کارەکان خۆبەخشانە کراون. هەرکات بەڵگەت بەدەستەوە بوو کە لەم پرۆژەیەدا پارە خوراوە و دزی کراوە، ئەوە دادگا و ئەوە ڕاگەیاندنەکان دەرگایان لەسەر پشتە.\nSarmand November 6, 2010 at 7:10 pm\nمن وه‌ک به‌ريوه‌به‌ری سایتی ته‌کنه‌لوژیای کورد زور ده‌ست خوشیتان لی ده‌که‌م بو ئه‌م هه‌نگاووه گرنگه‌ی که گرتوتانه به‌ر ، وه هه‌ر شتیکیش که به ئیمه بکریت وه‌ک تاکیکی کورد دووه‌م وه‌ک یارمه‌تیده‌ریک هه‌مو تواناکانی خومان ده‌خه‌ینه‌گه‌ر بو به‌ده‌ست هینانی ئه‌م پروژه گرنگه‌ی\nکه تا ئیستا نه‌مانتوانیوه ئیمه وه‌ک کونترین نه‌ته‌وه له‌سه‌ر زه‌وی ته‌نها ناوه کورتکراوه‌یه‌کیشمان هه‌بیت وه‌ک که ولاتانی تر خاوه‌نین\nadmin November 23, 2010 at 11:28 am\nبەڕێز سەرمەند، زۆر سوپاس بۆ ئەو هەڵوێستەت. پشتیوانیتان مایەی سەرخستنی پرۆژەکەیە.\nhemin December 30, 2010 at 4:51 pm\nمحمد January 8, 2011 at 11:30 am\nلةوالةوانةية سودي هةبيت\nhacker January 13, 2011 at 5:28 pm\nmn aw prozhaea zor bash hal asangenm balam be swda brwam waea xottane pewa helak nakan chwnka aw domaenana tanha bo wlatakana nak haremakan hewam waea kate xotan bawshtanawa bafero nadan dubara sarkawtwbn\nده‌وه‌ن سه‌روه‌ر عه‌لی April 4, 2011 at 5:27 pm\nسڵاو ، من وه‌ک شاره‌زایه‌کی بواری IT که له کوردستان کار ده‌که‌م هه‌موو جۆره هه‌نگاو نانێک له پێناو پێشخستنی نه‌ته‌وه‌که‌مان له دنیای ته‌کنه‌لۆجیای زانیاریدا به به‌رز ده‌نرخێنم وه ئه‌م هه‌نگاوه‌ی ئێوه‌ی به‌ڕێزیش به گرنگ دا ده‌نێم بۆ گه‌لی کورد. به هیوای سه‌رکه‌وتن…\nMohmadTanea May 16, 2011 at 10:26 am\nمن وه‌ك خاوه‌نى ماڵپه‌رى كوردستان بۆتۆ هیواى سه‌ركه‌وتنتان بۆ ده‌خوازم هیوا دارم سه‌ركه‌وت و بن\nkarzan May 20, 2011 at 8:13 pm\nتا ئەم حکومەتە گەندەڵە لەسەر تەختی پاشا بێت بروام بەم درۆیانە نیە\nsherzad May 29, 2011 at 9:29 pm\nسه‌ره‌سه‌ره‌تا ده‌ست خوشیتان لێ ده‌كه‌م بو ئه‌م كاره جوانه ، كه بتوانن دۆمه‌ینی تایبه‌ت به كورد یان كورسدتان دابنێن . وه ئه‌م كاره‌ی كه ده‌یكه‌ن كارێكی گرنگه ، چونكه هه‌ر وولاتێكی دونیا دۆمه‌ینی تایبه‌ت به وولاتی خۆی هه‌یه ، بۆیه منیش وه‌كو كوردێك حه‌ز ده‌كه‌م كوردیش وه‌كو وولاتانی دونیا پاشگری دۆمه‌ینی تایبه‌ت به خی هه‌بێت . باشه ناكرێت پاشرگی دۆمه‌ینه‌كه .KRG بيت كه ئه‌م سێ پیته سێ مانا ده‌گه‌یه‌نێت . هه‌روه‌ك له ده‌نگدانه‌كه ئاماژه‌تان پێ سێ پاشگری تر كردووه\nله‌گه‌ڵ رێزمدا بۆ هه‌وڵ و ماندووبونی ئێوه .\naras December 17, 2012 at 1:11 pm\nslaw mn wak kurdek slawtan ledakam


چه‌ند فه‌توایه‌ك ده‌رباره‌ی هه‌ندێك له‌كتێبه‌كانی زیكرو دوعاو ئامۆژگاری [ شێخ موحه‌مه‌د ساڵح العثیمین , لیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی ] - فه‌تواكان - كوردی سوراني - PDF\nناونیشان: چه‌ند فه‌توایه‌ك ده‌رباره‌ی هه‌ندێك له‌كتێبه‌كانی زیكرو دوعاو ئامۆژگاری\nموفتی: شێخ موحه‌مه‌د ساڵح العثیمین - لیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی\nپوخته‌یه‌ك: چه‌ند پرسیارێكه ده‌رباره‌ی هه‌ندێك له‌كتێبه‌كانی زیكرو دوعاو ئامۆژگاری له لایه‌ن چه‌ند زانایه‌كی به‌ڕێز وه‌ڵامدرا‌وه‌ته‌وه.\nمێژوی زیادكردن: 2009-06-08\nلینكی كورتكراو: http://IslamHouse.com/209290\nئه‌حكامه‌كانی نزا وپاڕانه‌وه\nپرسیار: حوكمی خوێندنه‌وه‌ی كتێبی( دلائل الخيرات) كه‌دانه‌ره‌كه‌ی ( محمد بن سليمان الجزولي)چیه؟ئه‌و كتێبه باسی زیكرو ویرد ودوعای ڕۆژانه‌ی تێدایه؟\nوه‌ڵام: كتابی(دلائل الخيرات) باسي (توسل)وهاوار بردنه به پێغه‌مبه‌ری (صلى الله عليه وسلم ) تێدایه بۆجێبه‌جێبوونی كاروپێویستی؛ بۆیه خوێندنه‌وه‌ی درووست نیه، وئه‌و كتێبه ئه‌حاديسی غه‌یره سه‌حیحی زۆر تێدایه كه له پێغه‌مبه‌ره‌وه (صلى الله عليه وسلم) سابیت نه‌بووه، وهه‌ندێك له‌و حه‌دیسانه هه‌ڵبه‌ستراون( موضوع)ن، وهه‌ندێك له‌زانایان فه‌توایان داوه ئه‌و كتێبه بسوتێنرێت له‌به‌ر ئه‌و ئه‌حادیسه هه‌ڵبه‌ستراوانه‌ی كه تێی دایه.\nبۆیه نه‌سیحه‌تی گشت لایه‌ك ده‌كه‌ین كه‌واز بێنن له خوێندنه‌وه‌ی ئه‌م كتێبه چونكه شتی بیدعه‌و شیركی تێدایه.\nسه‌رچاوه:(فتاوى اللجنة الدائمة(1/348)و(فتاوى الشيخ عبدالله بن حميدص31-32).\nپرسیار: پرسیار كراوه له شێخ (محمد صالح العثيمين) ده‌رباره‌ی كتێبی (بدائع الزهور في وقائع الدهور ) دانه‌ره‌كه‌ی موحه‌مه‌د ئه‌حمه‌د ئياس حه‌نه‌في"؟\nله‌وه‌ڵام دا فه‌رموویه‌تی: له‌م كتێبه‌دا زۆر شتی غه‌ڵه‌ت و ناڕاستم بینوه، بۆیه‌من به‌باشی نابینم كه مرۆڤی موسڵمان ئه‌م كتێبه‌بكڕێت، هه‌روه‌ها به‌چاكی نازانم بیخاته به‌ر ده‌ستی كه‌سو‌كاری چونكه‌شتی زۆر غه‌ڵه‌ت و مونكه‌ری تێدایه.\nسه‌رچاوه: (فتاوى عن الكتب لمجموعة من العلماء ص238).\nپرسيار: پرسیار كراوه له شیخ (محمد صالح العثيمين) ده‌رباره‌ی كتێبی ( تنبيه الغافلين، دانه‌ره‌كه‌ی شيخ أبي الليث السمرقندي ) یه .\nله‌وه‌ڵام دا فه‌رموویه‌تی: كتێبی ( تنبيه الغافلين) كتێبی ئامۆژگاری یه، وه‌زۆربه‌ی كتتێبه‌كانی وه‌عزو ئامۆژگاری وشتی لاوازیان تێدایه،به‌ڵكو شتی درۆو هه‌ڵبه‌ستراویش، وه‌زۆر چیرۆك و به‌سه‌ر هاتی ناڕاستی تێدایه،مه‌به‌ستی نووسه‌ره‌كانیان دڵ نه‌رم بوونه‌و فرمێسك ڕژاندنه، به‌ڵام ئه‌مه‌ڕێگایه‌كی ڕاست نیه‌چونكه‌ئه‌وه‌ی له‌كتێبی خوای گه‌وره وسه‌حیحی سووننه‌تی پێغه‌مبه‌ری خوادا هاتووه‌له‌ئامۆژگاری به‌سه‌بۆ هه‌مووان.\nوه‌نابێت ئامۆژگاری خه‌ڵك بكرێت به‌و شتانه‌ی كه‌ناڕاست و غه‌یره‌سه‌حیحن، جا فه‌رقی نیه ئه‌و شتانه بدرێنه پاڵ پێغه‌مبه‌ری خواوه(صلى الله عليه وسلم) یا بدرێنه پاڵ پیاو چاكانه‌وه كه ڕه‌نگه به‌هه‌ڵه‌دا چووبن له‌گوفتارو كرداریان دا، وه له‌گه‌ڵ ئه‌وه‌ی ئه‌م كتێبه( تنبيه الغافلين) شتی تێدایه هیچ باسێكی نیه(واتا شتی خراپ نیه) به‌ڵام من له‌گه‌ڵ ئه‌مه‌شدا نه‌ه‌سیحه‌ت ناكه‌م به‌خوێندنه‌وه‌ی ته‌نها بۆ كه‌سێك كه‌عالیم و زاناو شاره‌زا بێت به‌جودا كردنه‌وه وناسینی حه‌دیسی سه‌حیح و لاوازو هه‌ڵبه‌ستراو.\nسه‌رچاوه: (فتاوى عن الكتب لمجموعة من العلماء ص248).


سیکولاریسم (عه لمانیه ت) و دیموکراتی دینی قوڕەیش بوو – بنیان جهاد علیه دین سکولاریسم و مذاهب مختلف آن\nسیکولاریسم (عه لمانیه ت) و دیموکراتی دینی قوڕەیش بوو\nفوریه 8, 2017 از SHORA\nهەروانەبوو کە خوای گەوره لە کۆمەلگایەکی وەکو قوڕەیش دینەکەی دابەزینێ قوڕەیش پیکاهاتبوو لەچەند تیرەو هۆزیک وەک بنەمالەی هاشم و بنەمالەی ئومەیە..هتد وەسەرانی قوڕەیشیش لە دارالندوە کۆئەبوونەوە کە هاوشیوەی( ئەنجومەنی نوینەران ، پەڕلەمان بوو) بۆ گەلالەکردنی بارودۆخەکانیان و بڕیاردانی شەڕ و ئاشتی و یاسادانان . کە دیموکراسی بوو بەهەموو ماناکانی دیموکراسی و سیکولاریسم لە ئازادی بیروڕا و ئازادی ئایینی کەس بەزۆر ناچارناکرا تاکو لات و عوزا بپەرستێ تەنانەت ئازادی بە دینی نەساراش بەخشرابوو ئەوەتا وەڕەقەی کوڕی نەوڤەل لەگەلیاندا ئەژیاو کێشەی نەبوو هەرکەسیک خاوەنی هەر بیروباوەڕێ بوایە بەئازادی ئەچوە پاڵی کەعبە و ئاشکرای ئەکرد جگە لە ئیسلام ، ئەمە دستوور و دینی قوڕەیش بوو بەتەواوی دەستیان پێوەگرتبوو لەم سیکولاره خوینمژانەی ئەم سەردەمە زیاتر چونکە ئەندام پەڕلەمانەکانی ئیستا لەلایەن دەزگا هەواڵگریەکانی پارتی دەسەلاتەوە دیاری ئەکرێ کە خاوەن سەرمایەن بۆ خۆیان دەنگەکان ئەکڕن، وە کاتێ دەردەچن بۆ پەڕلەمان نوینەرایەتی ڕاستەقینەی هەموو خەلکەکە ناکەن، بەلام دیموکراسیەکەی قوڕەیش تەواو نوینەرایەتی هەموو چین و تویژەکانی خەلکی مەککەی دەکرد ، هەرچەنە ابوطالب هەژاربوو بەلام دەسەلاتداری بنەمالەکەی خۆی هاشم بوو نۆینەری بنەماڵەکەی بوو لە پەڕلەمان ئەمە شیوەی حوکمڕانی و بەرنامەو دینی قوڕەیش بوو کە خەڵکی مەککەیان پێ ئەبرد بەڕیوە ، بۆیە خوای گەورە دینی ئیسلامی بۆ ناردن تائەو بەرنامەیەیان لەناوببات و کوفری پێ بکەن و پێیان ڕابگەیەنێ ئەوەی لەسەرین بەرنامەیەکە لەسەر هەوەسبازی دەسەلاتدارەکانتان داڕیژراوە و خوای کارزان و دروستکەرتان لێی بەریە و پێی ڕازی نیە ئەو خالق و خاوەنتانە تەنها ئەویش شایستەیە بەرنامەتان بۆ دابنات ئەزانێ چی بۆ ئیوە شیاوە .\nبۆیە من لێرەدا بەو ناکەسانە ئەڵێم کە بە موسلمانە ڕاستەقینەکان ئەڵێن تەکفیری ، ئەوە خوای گەورەبوو کاتێ دینەکەی نارد بۆ قوڕەیش فەرمانی کرد ئەو کەسانەی کە لەگەل دەسەلاتداران و بەرنامەی قوڕەیشن بە کافر بانگیان بکەن و سورەتی کافرونی لەوبارەیەوە دابەزاند .\nبۆیە چاک بزانن خوای پەروەردگار فەرمانی نەکرد پێغەمبەرەکەی پێغمبەریکی میانڕەو بێ بەڵکو فەرمانی کرد پێغەمبەریکی توندڕەو بێ تەکفیری بێ بەرامبەر هەرکەسێ کە دین و بەرنامەی خوای قبوڵ نەبێ « یا ایها الکافرون ……لکم دینکم ولی دین ».\nئه ی ئه و که سه ی که تا ئيستا له پاداشتی خیری جیهاد کردن و ژیانی پر عیزه تی خاکی پیرؤزی ”دار الإسلام” تؤ بئ به شی ! گــویـم بؤ بگــره\nادبیات رایج سیستم کلیسا شکل دهنده ی کلمه ی سکولار در معنی امروزین آن (۲۹)


شكاندنی ئێسقانی ئەوانەی گۆشتی دەخۆن - KGN\nشكاندنی ئێسقانی ئەوانەی گۆشتی دەخۆن\nبزووتنەوەی گۆڕان* شكاندنی ئێسقانی ئەوانەی دەیانەوێ گۆشتی بخۆن\nسێ ڕۆژی ڕابردوو، فۆكسی میدیا و شۆسیال میدیا لەسەر چاوپێكەتن و كتێبەكەی مەلا بەختیار بوو، ئەتوانم بڵێم تاكە دیدارێك بوو لە چەندساڵی ڕابردوودا هێندە خێرا لێكەوتەی هەبووبێت و زۆرترین قسەی لەسەر كرا، من بۆ خۆم نە باسی دیمانەكەی مەلا دەكەم و نە كتێبەكەشی(لەبری بیرەوەری)\nچونكە بەگشتی پێموایە نوسەران و سەركردە سیاسیەكانی ئێمە نەگەشتوونەتە ئەو ئاستەی بیرەوەریەكان وەك خۆیان بنوسنەوە، یەكێك لە هۆكارەكانی ئەوەی كە ناتوانن وەك خۆی ڕابردوو بنوسنەوە، ئەوەیە كە ئەو كارەكتەرانە تموحی سیاسی و پێگەیان ماوە، واتە لە خەیاڵدانی خۆیاندا هێشتا لەبەردەم بەدەستهێناندان، ئەمەش وا دەكات كە نەتوانن شتانێك بنوسنەوە وەك چۆن لە پێگەی بەرامبەرەكانی دەدات ئاواش لە پێگەی خۆی بدات، زۆر بەكورتی ناتوانن ڕاستی مێژوویی بنوسنەوە و ببنە سەرچاوەیی مێژوویی، چونكە حەقیقەتی مێژوویی بەش بەش ناكرێت، ئەمان دێن بەش بەشی دەكەن، ئەو بەشانەی دڵخوازی ئێستایان نیە، یان زیان بەو تموحە دەگەیەنێت كەهەیەتی یان ئەوەی ئێستا تیایەتی، تیایدا نانوسرێتەوە و بە نادیاری دەیهێڵێتەوە یان زۆر بە كاڵی تیشكی دەخاتە سەرو فۆكسەكەی لەسەر دیگەرانە(لێرەدا ناوەكان مەبەست لە بەراوردكردنیان نیە)\nمن دەزانم مەلا بەختیار شتانێك نانوسێتەوە كە زیانی بۆ سومعەی سیاسی هەبێت و ناشچێتە ئەو باسانەوە كە نایەوێ نەك خۆی بەڵكو كەسیش بیری بخاتەوە، ئێ ئەمەش بۆ نوسەرو ڕۆشنبیرەكانیتر ڕاستە، بۆیە ڕەنگە كتێبەكەی بۆ من جێگای بایەخ نەبێت\nمن كاك نەوشیروانم خۆشویستوە و بە سەركردە باشەكانی ئەم وڵاتەی دەزانم و كۆچكردنیشی لەو وادە پڕلە هیوایەدا زۆر ئازاری دام، وە من ( باوەڕم بە مرۆڤی بێ هەڵەو كەم و كورتیش نیە)، بەڵام هیچ كات ناتوانم باوەڕ بەوە بكەم كاك نەوشیروانیش لە كتێبەكانیدا هموشتێكی نوسیبێ، ئەگەرچی نوسەر و مێژوو نوسیێكی وردە و كوردی نوسێكی بەسەلیقەیە و بەرهەمەكانی بۆ كتێبخانەی كوردی زەرور بوون، بەڵام ئەمە ناكاتە ئەوەی بڵێم كاك نەوشیروان هیچ مەشهەدێكی بینین و واقیعی نەپەڕاندبێت و نوسیبێتنی، ئەو لە كاتێكدا گرنگترین كتێبەكانی نوسی كە تموحی گەورەی هەبوو بە گۆڕانكاری لەم وڵاتە، هێزی گەورە و خەونی گەورەیی هەبوو ، چۆن دەچێتە نێو مێژوویەك كە لانیكەم خواستی ئەوڕۆژە نیە\nخۆ ئەمە بۆ دیداری تەمەنی كۆچكردووی بەڕێز تاڵەبانیش ڕاستە، بەڕای من وەك خوێنەرێكی دیداری تەمەن، یەكێكە لەو كتێبانەی كە بۆ ئاشنایی لە مێژووی نوێی كورد و بەرچاوڕوونانەتر سیاسەتكرد و تێگەشتن لە سوچ و بنمیچەكانی كاری سیاسی و شكست و سەركەوتنەكان پێویستە بخوێنرێتەوە، بەتایبەت ئەو گەنجانەی دەیانەوێ سیاسەت بكەن، دەبێت ئاشنای ئەم جۆرە نوسینانەبن، بەڵام ئەوە لەو واقیعە كەم ناكاتەوە كە زۆر شت هەبوون بوترێن و تاڵەبانی نەیوتون و پاساوی بۆ ئەوەش پێ بوە، وە لە زۆرشت خۆی لاداوە و تۆماری نەكردوون و گرنگیشن لەوانەی كە وتراون گرنگتر\nلە كۆتایدا دێمە سەر مەبەستی نوسینەكەم، كە بۆچی بزووتنەوەی گۆڕان بەو منەزەمی و سەختیە لەسەر ئەم چاوپێكەوتن و گێڕانەوانەی مەلا بەختیار هاتە دەست، زۆرترین قسەی كرد و زۆرترین هێرشی ڕێكخراوی كرد و بەرگریكردنی گۆڕی بە هێرشی وازح و سەخت، لە كاتێكدا كە لە یاداشت و یادەوەری تردا هەبوون كە بەدڵی گۆڕان باسی كاك نەوشیروان نەكرابێت و لەسەریشی نەوەستان!\nیەكەم/ گۆڕان لە دروستبونەوە تا ئێستا چ خۆی وەك سەركردایەتیەكەی و چ قاعیدە جەماوەریەكەشی كەیفیان بە مەلا بەختیار نەهاتوە.\nدووەم/ وادەی كاتی بڵاوكردنەوەی كتێبەكە و مقابەلەكەی بۆ گۆڕان زۆر هەستیارە، گۆڕان لە ئێستادا بە هەندێك كێشەی ناوخۆیدا دەڕوات و زۆرێك لە كەسایەتیە دیارەكانی وازیان هێناوە، ئەوانەشی ئێستا گۆڕانن لەبەردەم ناكۆكیدان و بەڕوونیش پێیانەوە دیارە و ئاماژەی ناوێ، وە ئەوانەشی لە خوارگردەكەوەن سەرقاڵ و جوڵاون، ئەمڕۆبێ یان سبەی سەریان لە چوارچێوەیەكی سیاسیەوە دەردەچێت، چونكە خەڵكی دانیشتن و دورەپەرێزی نین لە سیاسەت،\nهەر بۆیە گۆڕان لە ترسی بەریەككەوتنی گەرمی داهاتووی خۆی، لەگەڵ ئەوانەی سیاسەتێكی نوێ ڕەنگڕێژ دەكەن و بۆ زۆرێكیشیان كاك نەوشیروان و كلتورە سیاسیەكەی موشتەرەكە و بۆ بەشێكیشیان ڕەنگە پێچەوانە بێت و پێیوابێ لە ئەلفەوە تا یاء جێگەی لەسەر وەستانبێت، ئەگەرچی بۆ خۆشیان نەیانەوێ خۆیان لەقەرەی گۆڕان بدەن بەڵام بەهۆی ئەوەی زەمینەی دروستبون و سیاسەتیان جەماوەری گۆڕانە و شەڕ لەسەر میراتی جەماوەری گۆڕان دەبێت و ئەمەش بەبێ ئەوەی خۆیان خواستیان وابێ دەچنە نێو ئەو ململانێی یەكدیەوە و ئەمەش جارێكیتر هێڵێكی گەرم دروست دەكاتەوە\nبۆیە گۆڕان لەپاڵ وەڵامدانەوەی مەلا بەختیاردا، پەیامێكی توندی گەیاند و وتی: بێدەنگ نابین لەسەر هێرشكردنە سەر كۆچكردوو كاك نەوشیروان مستەفا و بزووتنەوەی گۆڕانە و ڕەنگە ئەمە خواستی كوڕانی كاك نەوشیروانیش بێت،\nبەجۆرێكیتر گۆڕان وتی: دژایەتی گۆڕان و كاكە نەوە، یەكسانە بەهەڵدانەوەی هەرچی مەلەف و خستنەگەڕی هەموو توانای مرۆیی و سیاسی و میدیایی بۆ تێكشكاندنی نەیارەكانمان و چیتر پەیڕەوی شكاندنی ئێسقانی كەسێك دەكەین كە گۆشتمان دەخوات، یان ڕووبەڕوومان ببێتەوە و بیەوێت مێژوومان بشێوێنێ،(ئەو مێژووەی كەخۆیان دەیانەوێت و بە میراتی شانازیەكانیانی دەزانن)، چونكە گومانم نیە ترسی گەورەی هەموو هێزەكان هەڵبژاردنی داهاتوە لە سایەی یاسا گۆڕاوەكەدا، بەتایبەت ئەو هێزانەی ترسیان لە دروستبونی تەوژمی نوێیە لە هەناویانەوە\nTags: گۆڕان ،شكاندنی ئێسقانی ئەوانەی گۆشتی دەخۆن\nPrevious تیرۆر قاچاخچێتی دزی!دەسەڵاتێک بە ڕەفتار مافیا!\nNext تاپۆ ڕەشەکەم دەفرۆشم..\nنامەیەکی کراوە بۆ دواکاری گشتی و دەستەی دەستپاکی 1 ته‌مموز، 2021\nتوركیا هه‌ڕه‌شه‌ی چۆڵكردنی كه‌مپی مه‌خمور ده‌كات 10 حوزه‌یران، 2021\nجبوری: كەمپی هۆڵ لەپۆلیسی نهێنی داعش پێكهاتووە بۆ جێبەجێكردنی كردەوەكانی كوشتن 10 حوزه‌یران، 2021\nمەحمود عوسمان: په‌كه‌كه نابێت بە ئارەزووی خۆی هەرچی ویست بیکات 10 حوزه‌یران، 2021\nئەم کوردین ئێدی درەوا ل خوە نەکین 9 حوزه‌یران، 2021\nئابووری (12) تەندروستی (95) جیهان (70) دیمانه (3) ريكلام (3) زانست و تەکنەلۆژیا (19) عیراق (129) كوردستان (295) هه‌واڵ (639) وتار و بير و ڕا (151) چالاكوانی ڕۆژنامه‌نووس (1) ڕاپۆرتی ڤیدیۆیی (1) ڕۆشنبیری (3) ژیان (10)\nتوركیا هه‌ڕه‌شه‌ی چۆڵكردنی كه‌مپی مه‌خمور ده‌كات\nجبوری: كەمپی هۆڵ لەپۆلیسی نهێنی داعش پێكهاتووە بۆ جێبەجێكردنی كردەوەكانی كوشتن\nمەحمود عوسمان: په‌كه‌كه نابێت بە ئارەزووی خۆی هەرچی ویست بیکات


دەووونزانەكان دڵەڕاوكێ بەكلیلی خەمۆكی دادەنێن،وە خەمۆكی بەبەرھەمی دڵەڕاوكێ دادنێن، وە ھەردوكیان بەھەڵچونە سۆزیەكان دەژمێردرێن بەرامبەر بەكێشەكانی دەروونی وململانی جیاوازیەكان،خەمۆكی وەڵامدانەوەیەكە دوو خاسیەتی سەرەكی تێدایە:\n١.ھەستكردن بە بێزاری و بێ ئومێدی.\n٢.ھەستكردن بە تێكچوون و بێ توانایی.\nكەسی خەمبار كەسێكی دڵ تەنگ و ڕەش بین و بێ ئومێدی، وە خاوەن میزاجێكی ڕەشە و ناڕازییە، گوێ ناداتە ڕووداوەكان و ئەنجامەكان، ھەست بەماندو بوون و بێ توانایی دەكات لە جێ بەجێكردنی كار و ئەركەكانی و ھەست بەتێكچوون و نزم بوونی ڕوا بەخود دەكات.\nحاڵەتێكی دەرونییە یان شڵەژانێكی دەرونییە كە دووچاری مرۆڤ دەبێتەوە كە تیایدا كەسەكە ناتوانێت بەرەنگاری كێشەكانی ڕۆژانەی ببێتەوە،وە بەردەوام پەنا دەباتە بەر خۆلادان و خۆشاردنەوە لەھەر دەست پێشخەریەك، وە بەردەوام كەسەكە ھەست بەناڕەحەتی و دڵەڕاوكێ دەكات.\nھۆكارەكانی خەمۆكی دەروونی چین؟\n1- قەیرانەكانی ژیان و ڕووداوە كت و پڕەكان وەكو لەدەست چوونی خۆشەوستەكان و یان نەخۆش بوونیان.\n2-باردۆخی دەروونی نەخۆش كۆدەبێتەوە لەنەخۆشدا و توشی خەم و خەفەت و بێ ئومێدی دەكات، وەك كێشەی بێ پارەیی و نابووت بوون یان نەخۆشییە كوشندەكان كە توشی یەكێك لە تاكەكانی خێزانەكە دەبێت یان شەڕ و ئاژاوە لە خێزاندا یان نەگونجان لەگەڵ كار و خوێندن و كەسانی دەوروبەر.\n3-تووشبوون بەنەخۆشیەكی جەستەیی قورس وا لە نەخۆشەكە دەكات ھەست بە ماندووبوون و بێ ھێزی بكاتو ئەمەش لەوانەیە پاڵی پێوەنێت بۆ بیركردنەوە لە ئامانجە خراپەكان و ئەگەری مردن.\n4-ھۆكارەبۆ ماوەییەكان و ئامادە بوونی جەستەیی بۆ خەمۆكی.\nنیشانەكانی خەمۆكی چین؟\n1-ھەستكردن بەخەم و خەفەت و بێ ئومێدی و بێ توانایی و بەبەزەیی.\n2-لەدەستچونی بڕوا بوون بەخود و بێ توانایی لە جێ بەجێكردنی ئەركەكان.\n3-ھەستكردن بەترس و تۆقین لە جیھانێكی تاریك و بێ بەزەیی و شەڕانگیزی.\n4- ھەستكردن بەتەنگی و دان بەخۆدانەگرتن بەرامبەر بەزەبر و كێشەكان و خەڵك و ئاژاوە.\n5- تێكچونی نوستن.\n6- سەرئێشە و بوورانەوە و دڵ تێكەڵ بوون.\n7-قورسایی لە چڕكردنەوەی سەرنج.\n8- ترس لەتەنیایی و ئارەزووكردن لەنزیك بوونەوە لەو ھاوڕێیانەی كە دڵی خۆش دەكەن.\n9- تیژی خەمۆكی لای تاكەكە زۆر دەبێت كاتێك بەرەو ئێوەرە بڕوات.\nچۆنیه‌تی چاره‌سه‌ری خه‌مۆكی:\n2-چارەسەری دەروونی :\nبەگفتوگۆ لەگەڵ پزیشك یان توێژەری دەروونی دەبێت ئەو گفتوگۆیە هەم یاریدەی دەستنیشانكردنی رادەی توندیی نەخۆشییەكە و هۆكارەكانی دەدات، هەم پرۆسەی چارەسەر ئاسان دەكات.\n3-چارەسازیی دەروونی، كەسەكە فێردەكات چۆن خۆی لەگەڵ نەخۆشییەكە و لێكەوتەكانی بگونجێنێ و زانیاری بداتە نەخۆش لەبارەی سرووشتی نەخۆشییەكە و چۆنێتی دەربازبوون لە هەستە نەرێنییەكان.\n5- سەرنجی زیاتر لەسەر ژیانی تاكەكەسی و گەراندنەوەی حەزو مەیلەكان و دیاریكردنی ئامانجەكانی ژیان و دۆزینەوەی ئەو ڕێگایانەی دەیگەیەنە ئامانجەكانی.\n6-دارشتنی بەرنامەیەكی باش بۆ پشوودان بەتایبەت رێكخستنی بەرنامەی خەوتن،وە دۆزینەوەی كاری تازە و ھاوڕێیەتی كردنی ئەو كەسانەی كە یارمەتیدەرن.\n7- وەرزشكردن و هەستكردن بەبەرپرسیارەتی وهەروەها ئەنجامدانی كاروچالاكی ئارام بەخش وەك سەفەركردن و سه‌یران و راوكردن.\nئا: فه‌رهاد حسێن


kurdiu 4 27/09/2020 - 18:15 هەواڵ/كوردستانی\nله یادی ڕۆژی جیهانی گه‌شتیاریدا وته‌بێژی ده‌سته‌ی گه‌شتو گوزاری هه‌رێم ئاشكرای ده‌كات، ڕۆژانه 3 تا 5 هه‌زار گه‌شتیار ڕوو له هه‌رێمی كوردستان ده‌كه‌ن.\nنادر ڕۆستی وته‌بێژی ده‌سته‌ی گه‌شتو گوزاری هه‌رێم له لێدوانێكی تایبه‌ت به كوردیو ڕایگه‌یاند: له‌مساڵدا به‌هۆی په‌تای كۆڕۆناوه كه‌رتی گه‌شتیاری له سه‌رتاسه‌ری جیهان و هه‌رێمی كوردستانیش زۆرترین زیانی به‌ركه‌وت، چونكه به‌رله هه‌ر كه‌رتێكی دیكه، كه‌رتی گه‌شتیاری له زۆربه‌ی وڵاتانی دونیا ڕاگیران و دوای ته‌واوی لایه‌نه‌كانی دیكه‌ی ژیان به‌كار خرانه‌وه.\nگوتیشی: كرانه‌وه‌ی كه‌رتی گه‌شتیاری له هه‌رێمی كوردستان به ڕه‌چاوكردنی ڕێنماییه ته‌ندروستیه‌كان له 21 ی 8 ه‌وه ده‌ستی پێكردۆته‌وه، له‌و به‌رواره‌وه تا ئێستا ئاستێكی باشی له هاتنی گه‌شتیاران تۆماركردوه، ژماره‌ی هاتنی گه‌شتیاران له ڕۆژێكدا 3 تا 5 هه‌زار گه‌شتیاره.\nڕۆستی ئاماژه به ڕیژه‌ی هاتنی گه‌شتیار ده‌كات له ساڵی پاردا كه تێكڕای 3 ملیۆن و 700 هه‌زار گه‌شتیار بووه، هه‌روه‌ها داهاته‌كه‌شی بۆ هه‌رێم زیاتر بووه له یه‌ك ملیار دۆلار، به‌و خه‌ملاندنه‌ی هه‌ر گه‌شتیارێك به‌رامبه‌ر مانه‌وه‌ی سێ ڕۆژ له هه‌رێمدا 300 دۆلاری به مانه‌وه‌ی له هۆتێك و خواردن و كڕینی شتومه‌ك خه‌رج كردبێت.


فێرکاری: چۆنێتی زانینی ڕێژەی تەندرووستی پاتری مۆبایلەکانی کۆمپانیای شاومی – کەی ئای تی ئێن\n(ڤیدیۆ) تەقینەوەی پاتری مۆبایلێکی زیرەک لە کۆگایەکی وڵاتی چین\nدیزایینەران بیرتان بێت و سوپاسیان بکەن!\nشیاومی پەردەی لەسەر دوو مۆبایلی نوێ لادا\nشاومی 14, حوزه‌یران 2022\nئەگەر خاوەنی مۆبایلێکی کۆمپانیای شاومیت دەتوانیت بە چەند ڕێگایەک بزانیت کە ڕێژەی تەندرووستی پاتری مۆبایلەکەت چەندە و چۆنە، پێویستە گرنگی بە ڕێژەی پاتری بدەیت، چوونکە بوونی پاترییەکی خراپ کاریگەری لەسەر پارچەکانی دیکەی مۆبایلیش هەیە، لە کاتە خراپەکاندا پێدەچێت بئاوسێت و بتەقێتەوە\nلەگەڵ ڕاگەیاندنی وەشانی iOS 11.3 لە لایەن ئەپڵەوە، لە مانگی 3 ـی ساڵی 2018، تایبەتمەندی “تەندرووستی پاتری” بۆ مۆبایلە زیرەکەکان لە نێو خەڵکیدا ناسرا، بەڵام جگە لە کۆمپانیای هواوەی هیچ کۆمپانیایەکی دیکەی ئەندرۆید ئەم تایبەتمەندییەی لە مۆبایلەکانیدا جێگیر نەکردووە، بەڵام ئێمە ڕێگایەکی ئاسانتان پیشان دەدەین بۆ دۆزینەوەی ڕێژەی تەندرووستی پاتری مۆبایلەکەت\nپشکنینی ڕێژەی تەندرووستی پاتری بە بەکارهێنانی Bug Report\n– سەرەتا بەشی Settings مۆبایلەکەت بکەوە و پاشان بڕۆ بەشی About Phone و پاشان کرتە لە All Specs بکە\n– تایبەتمەندییەکانی مۆبایلەکەت دەردەکەوێت، 5 جار کرتە بکە لە بەشی CPU کە لە وێنەکەدا دەرکەوتووە\n– پاش ئەم پێنج جارە، هەزەیەک لە مۆبایلەکەت دوروست دەبێت و لەسەرەوە ئاماژە بە درووستکردنی Bug Report دەکات وەک لە وێنەکەدا دەرکەوتووە\n– پاش ئەوەی کە دروستکردنەکە تەواو بوو، کرتە بکە لە ئەو بەشەی کە دیاری کراوە لە وێنەکەدا\n– پاش كرتە کردنەکە، دەتباتە شوێنی فایلەکە و لەوێدا دەبێت دوای ئەم هەنگاوانە بکەویت کە لە وێنەکەدا دەرکەوتووە بۆ extract کردنی فایلەکە\n– پاش ئەوەی فایلەکەت extract کرد، دێیتە ئەم بەشە و ئەو فایلەی لە وێنەکەدا دیاری کراوە ناوەکەی دەگۆڕیت بۆ ناوێکی سادە بۆ جیا کردنەوە، بۆ نموونە ئێمە لێرەدا دەیکەین بە t.txt ، ئاگاداربە، دەبێت فایلەکە کۆپی بکەیت بۆ نێو internal storage واتە لەو فایلەدا نەیهێڵیت، بە واتایەکی دیکە، کاتێک فایلەکە کۆپی دەکەیت، یەکەمین شوێن کە دەردەکەوێت تۆ فایلەکەی لێ پەیست بکە وەک لە وێنەکەدا دەرکەوتووە\n– پاشان پێویست بە ئەپێک دەبێت، ئەویش ئەپی Terminal Emulator ـە، کرتە لێرە بکە بۆ دابەزاندنی\n– پاش دابەزاندنی ئەپەکە، ئەپەکە بکەوە ئەم ڕووکارەت دێتە پێش لە یەکەمین کۆماند دەبێت بنووسیت cd sdcard\n– ڕاستەوخۆ هێڵێکی نوێ دەکرێتەوە و دەبێت بنووسیت ls\n– پاشان فایلەکانی مۆبایلەکەت دەردەکەوێت و دەبێت لە کۆتاییدا بنووسیت grep -an “battery capacity” k.txt\nتکایە نووسینەکان وەک خۆی بنووسە.\n– دواتر بەشێکی نوێ دەکرێتەوە و لە هێڵیEstimated Battery Capacity (بە پێی مۆبایلەکان دەگۆڕێت)\n– دەبێت قەبارەی پاتری مۆبایلەکەت کە لە بنچینەدا چەندە، بۆ نموونە ئەم مۆبایلە پۆکۆ ئێکس 3 پرۆیە و پاتری 5,160 مللی ئەمپێر/کاتژمێرە ئەم ژمارەیەی دابەش بکەیت، بۆ نموونە ئێستا 4890/5160=0.9 دواتر لێکدانی 100 دەکەیت = بە 90% و ڕێژەی تەندرووستی پاترییەکە ئاشکرا دەبێت


کوردە پیشەگەرەکان :: 17/06/2019 :: 231 جار بینراوە\nله‌گه‌ڵ ئه‌وه‌ی له‌ماوه‌ی دوو رۆژی رابردوودا باس له‌وه ده‌كرا كه به‌رگریكاره كورده‌كه بۆنده‌كه‌ی بۆ ماوه‌ی 1 ساڵ له‌گه‌ڵ یانه‌ی ئیستقلال-ی تاران درێژكردووه‌ته‌وه و ته‌نها له‌سه‌ر بڕی پاره‌كه ماوه بگه‌نه رێككه‌وتنی كۆتایی، كه‌چی به‌هۆی رێك نه‌كه‌وتنه‌وه یانه‌ی ناوبراو ماوه‌ی 24 كاتژمێر مۆڵه‌تی داناوه تا به‌رگریكاره‌كه‌ی دوابڕیاری خۆی به مانه‌وه یان رۆیشتن بدات.\nگفتوگۆی نێوان وریا غه‌فوری سنه‌یی و به‌رگریكاری باڵی راستی هه‌ڵبژارده‌ی تۆپی پێی ئێران و یانه‌ی ئیستقلال-ی تاران تا رۆژی 16ی ئه‌م مانگه به‌رده‌وامی هه‌بوو، وه‌ك میدیاكانی وه‌رزشی ئێران باسیان ده‌كرد وریا قایل بووه به‌مانه‌وه له‌یانه‌كه‌ی ئێستای و بۆنده‌كه‌ی درێژبكاته‌وه، به‌ڵام ته‌نها كێشه و ناكۆكییان له‌سه‌ر بڕه پاره‌ی بۆنده‌كه‌یه بۆیه نه‌گه‌یشتوونه‌ته رێككه‌وتنی كۆتایی، ئه‌مه‌ش له‌كاتێكدابوو كه یاریزانی ناوبراو له‌لایه‌ن یانه‌كانی سیپاهان ئه‌سفه‌هان و تراكتۆرسازی ته‌برێز-ه‌وه بۆندی پێگه‌یشتبوو، به‌ڵام وه‌ك خۆی پێشووتر رایگه‌یاندبوو تاكه بژارده‌ی یاری كردنی یانه‌ی ئیستقلال تاران-ه.\nله‌باره‌ی دوایین پێشهاتیشدا سه‌باره‌ت به‌بۆندی وریا و دوو یاریزانی تری یانه‌كه، جێگری سه‌رۆكی یانه‌ی ئیستقلال كه سه‌رپه‌رشتی پڕۆسه‌ی هاتن و چوون و گواستنه‌وه و مانه‌وه‌ی یاریزانان ده‌كات، سه‌باره‌ت به وریا غه‌فوری به‌رگریكاری ته‌مه‌ن 31 ساڵ وتی: وریا داوای كردووه بۆ ماوه‌ی 3 ساڵ و به‌بڕی 90 ملیارد تومان بۆندی له‌گه‌ڵدا بكه‌ین له‌گه‌ڵ پێدانی پاداشته‌كانی تری، ئه‌وه‌ی داوای ده‌كات زۆر به‌رزه، ئێمه له‌كارگێڕیی یانه‌ی ئیستقلال له‌سه‌ر ئه‌وه رێككه‌وتووین كه هه‌ر یاریزانێك ته‌مه‌نی له‌سه‌روو 30 ساڵه‌وه بێت، ته‌نها بۆ ماوه‌ی 1 ساڵ بۆندی له‌گه‌ڵدا بكه‌ین، هه‌ربۆیه 24 كاتژمێر مۆڵه‌تمان داوه‌تی كه خۆی یه‌كلابكاته‌وه و بڕیاری كۆتایی بدات كه ئایا به‌مه‌رجه‌كانمان قایله یان نا.\nشایه‌نی باسه وریا غه‌فوری به‌رگریكاریی نێوده‌وڵه‌تی كورد كه له‌شاری سنه‌ی رۆژهه‌ڵاتی كوردستان له‌دایكبووه، له‌كاروانی یاری كردنیدا بۆ تیمی یانه‌كانی (پاس تاران، پاس هه‌مه‌دان، شاره‌داریی ته‌برێز، نه‌فت تاران، سیپاهان ئه‌سفه‌هان) و دواجاریش یانه‌ی (ئیستقلال تاران) یاری كردووه.


👫 Arxa Makûyî | پۆل: کەسایەتییەکان | زمانی بابەت: 🏳 Kurmancî - Kurdîy Bakûr\n👌 ئەم بابەتە لەلایەن: (م. ب.)ەوە لە: Oct 26 2020 10:00PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (م. ب.)ەوە لە: Oct 26 2020 10:00PM باشترکراوە